recursal/SuperWikiNEXT-32B huggingface dataset:
「KG」跳轉嚟呢度。要睇第啲意思，請去【**KG (搞清楚)**】。

其中一舊千克砝碼原型，用鉑銥合金造。而國際標準嗰舊，就放咗響巴黎國際度量衡機構，亦係1889年第一次開會定落嚟。
**千克**（粵拼：**cin1 hak1**）或者**公斤**（粵拼：**gung1 gan1**，英文：kilogram 或者 kilogramme），係質量嘅國際標準基本單位，符號 **kg**，有譯**啟羅**。佢嘅定義係國際千克原型砝碼嘅質量。

千克係國際標準裏面，唯一一項有前綴嘅基本單位，取代咗原本克嘅地位。由1983至2019年之間，千克係唯一仍然用實物，而唔係用物理性質，做標準嘅國際標準單位。2019年SI基礎單位重新定義，改用普朗克常數、光速、同銫133原子輻射周期嚟定義千克，令千克嘅定義唔再取決於人造實物。

1/1000 千克就等於 1 克，1,000 千克就等於 1 公噸。

千克嘅倍數
-----

原本克係質量嘅基本單位，之後被千克取代，但係國際單位制嘅前綴仍然加喺克前面。呢個表仍然係用克做基數。

| 倍數 | 名 | 符號 | 其他名 |
| --- | --- | --- | --- |
| 1012 | 太克 | Tg |  |
| 109 | 吉克 | Gg |  |
| 106 | 兆克 | Mg | 公噸 |
| 103 | 千克 | kg | 公斤 |
| 102 | 百克 | hg | 公兩 |
| 10 | 十克 | dag | 公錢 |
| 1 | 克 | g | 公分 |
| 10-1 | 分克 | dg | 公釐 |
| 10-2 | 厘克 | cg | 公毫 |
| 10-3 | 毫克 | mg | 公絲 |
| 10-6 | 微克 | µg |  |
| 10-9 | 納克 | ng |  |
| 10-12 | 皮克 | pg |  |

千克同其他單位嘅換算
----------

* 英制
	+ 1千克 ≈ 2.2046磅
	+ 1磅 = 0.45359237千克（準確值）

註腳
--

|  |  |
| --- | --- |
|  | 維基同享有多媒體嘅嘢： **千克** |

1. ↑  康有為《瑞典遊記》

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |
位於北京知春路嘅總部
**國藥集團**（英文：China National Pharmaceutical Group Corp），全名**中國醫藥集團有限公司**或**中國醫藥集團**，係一間中華人民共和國國務院授權國務院國有資產監督管理委員會管理嘅國企，以醫藥健康做主要業務。

喺武漢肺炎疫情期間，國藥集團同佢哋旗下嘅子公司，因為研發肺炎嘅疫苗，而得到好多傳媒嘅關注，但亦有媒體報道關於佢哋嘅試劑同疫苗研發，涉及行賄問題，質量同副作用亦引起咗部份人嘅關注。

2021年5月7號，國藥武漢肺炎疫苗獲得世衛批出緊急使用認證。

史
-

國藥集團係1998年由多間公司合併而成，屬於國務院國有資產監督管理委員會，旗下有千幾間子公司同埋國藥控股、國藥股份、國藥一致、天壇生物、現代製藥、中國中藥六間上市公司。

爭議
--

### 旗下上海捷諾生物科技涉嫌賄賂獲武漢肺炎測試劑合約

喺武漢肺炎期間，全球各地唔少嘅醫療科技公司都研發生產試劑。不過，喺2020年12月，《美聯社》同《蘋果日報》等多個媒體就報道，上海捷諾生物科技、上海輝睿生物科技，同埋上海伯杰醫療科技三間公司，賄賂國家衞健委同埋其他衞生部門，獨家授權使用佢哋生產嘅測試劑。呢啲企業畀咗錢中國疾病預防控制中心，以攞到資訊同埋銷售權，價碼係每間公司一百萬元人民幣。但係呢啲測試劑品質好差，導致一段時間中國冇驗出任何確診案例，中國當局因此無限制大型集會或者外出旅遊，加上中國最高疾病管制機關遮遮掩掩嘅態度同埋裙帶政商關係，造成疫情迅速擴散並且喺全球各地爆發。

而根據上海捷諾生物科技嘅網站，佢哋係國藥集團旗下嘅子公司。

### 武漢肺炎疫苗試驗者出現神經病變

2020年12月，秘魯喺國內試驗國藥集團嘅武漢肺炎疫苗，發現個別受試者出現神經問題，類似吉巴氏綜合症嘅情況，手腳四肢嘅活動受到影響。結果，秘魯政府要叫停臨床試驗。

### 高層自爆前武漢肺炎疫情初期已經接種疫苗

2021年3月6號，新浪網刊登咗《中國之聲》嘅報導，話中國國藥集團子公司國藥控股董事長于清明喺「兩會」期間透露，話國藥集團高層一年前已經接種武漢肺炎疫苗，而家都重有抗體，言論引起網上嘩然。而財聯社引述《健康時報》報導，2020年3月，即係武漢疫情爆發兩個月，國藥集團四級企業黨政負責人就已經接種咗疫苗。有人質疑，國藥集團喺武漢封城之前，就已經知道武漢肺炎嘅傳染力，呢次報道係當局隱瞞疫情又自曝疫情嘅一大鐵證，亦有武漢疫情受害者家屬話，武漢組織過一次防疫演練，正正就係防武漢肺炎病毒，咁樣正好說明，喺武漢爆發就係故意嘅謀殺犯罪行為。

### 武肺疫苗功效成疑

雖然國藥集團開發咗針對武漢肺炎嘅疫苗，不過佢哋嘅成效就受到質疑，甚至有人接種後被確診武漢肺炎。

2021年奧運前夕，唔少國家都關注運動員打疫苗嘅情況。中國奧委會向國際奧委會提出咗，為參賽選手提供中國國藥集疫苗嘅建議，但係澳洲同日本都表明，唔會使用呢啲疫苗。

另外，喺唔同地方，例如香港同巴基斯坦，都有個案係病人接種咗國藥嘅疫苗之後確診患上武漢肺炎，例如巴基斯坦總理。

參考
--

1. ↑  〈武漢肺炎｜美聯社揭中國官商勾結致全球爆疫 劣質試劑令確診「清零」〉. 《Apple Daily 蘋果日報》 (香港中文). 原著喺2020-12-04歸檔. 喺2020-12-06搵到.
2. ↑  〈美媒揭露中國官商勾結 劣質測試劑導致疫情爆發〉. 《RFI - 法國國際廣播電台》 (繁體中文). 2020-12-05. 喺2020-12-06搵到.
3. ↑  高江進 (2020-12-04). 〈美聯社報告：3中企走後門奪病毒檢測組分發權 致武漢初期難抗疫〉. 《香港01》 (香港中文). 喺2020-12-06搵到.
4. ↑  〈美聯社：中國官方與生技企業勾結 錯失抗疫先機 | 國際 | 重點新聞 | 中央社 CNA〉. *www.cna.com.tw* (中文). 喺2020-12-06搵到.
5. ↑  〈首页-上海捷诺生物科技有限公司〉. *www.geneodx.com*. 喺2020-12-06搵到.
6. ↑  張子傑 (2020-12-12). 〈【新冠肺炎】秘魯暫停中國國藥疫苗臨床測試〉. 《香港01》 (香港中文). 喺2020-12-13搵到.
7. ↑  〈试验者出现神经病变 秘鲁停用中国国药集团疫苗〉. 《早报》 (簡體中文). 2020-12-13. 喺2020-12-13搵到.
8. ↑  〈秘魯暫停國藥集團在當地的新冠疫苗臨床測試〉. 《Now 新聞》 (香港中文). 喺2020-12-13搵到.
9. ↑  〈国药集团高层曝一年前接种疫苗 民间闻言一片哗然〉. *Radio Free Asia* (英文). 喺2021-03-10搵到.
10. ↑  〈國藥控股高層披露接種疫苗已經1年 ，那麼疫苗啥時開始研發的？〉. 《RFI - 法國國際廣播電台》 (繁體中文). 2021-03-08. 喺2021-03-10搵到.
11. ↑  〈武漢肺炎｜國藥高層自爆去年3月已打疫苗 醫生：或屬內部員工自願試藥 ｜ 蘋果日報〉. 《Apple Daily 蘋果日報》 (香港中文). 原著喺2021-03-11歸檔. 喺2021-03-11搵到.
12. ↑  〈【東京奧運】澳洲隊表明不會使用中國疫苗〉. *SBS Your Language* (繁體中文). 喺2021-03-15搵到.
13. ↑  〈【疫苗外交】巴基斯坦總理染武漢肺炎 確診前兩日接種中國國藥疫苗 | 立場報道 | 立場新聞〉. 《立場新聞 Stand News》 (英文). 原著喺2021-03-21歸檔. 喺2021-03-21搵到.
14. ↑  〈眾新聞 | 56歲婦福建打兩劑國藥疫苗後返港確診 衞生署暫列有待分類個案 醫生倡抗體測試助源頭追蹤〉. 《眾新聞》 (中文). 原著喺2021-04-21歸檔. 喺2021-04-21搵到.
**賽馬會摩星嶺青年旅舍**（英文：**Jockey Club Mt. Davis Youth Hostel** ），一般叫**摩星嶺青年旅舍**，香港青年旅舍之一，位處香港島摩星嶺，近山頂，地址摩星嶺徑一百二十三號，山下望得見東博寮海峽與青洲口。一九八一年落成，二〇一二年曾重建，九月廿八號再開業。旅舍歸香港青年旅舍協會。今牀位一百二十八張，分為男、女宿舍、雙人房、海景雙人房、四人同六人房。各舍地下有活動室，休憩室。西面有觀景臺，二百七十度無遮擋，客人望得見香港西面諸洲。有燒烤場，又有停車場，以及露營地方。

史
-

駐港英軍曾守摩星嶺，建要塞炮台，旅舍原本為摩星嶺炮台遺址，大門對面，香港保衛戰時，駐守軍人用膳地方。戰後撤走設施。

一九八一年，摩星嶺青年旅舍落成同開幕。二〇〇〇年，旅舍添加新翼。二〇一二年八月一號，香港賽馬會資助九百五十萬港圓，重建旅舍，參考澳洲雪梨海港青年旅舍，賽馬會摩星嶺青年旅舍試業。九月廿八號，正式開張。配合附近古迹建築，賽馬會摩星嶺青年旅舍，含炮台等元素，空地的擺藝術品，包括彷大炮形狀藝術品，住客可以在昔日炮台口之下，欣賞廣闊海景，與其他宿友交流；宿舍牆上有告示板，簡介第二次世界大戰時香港保衛戰，瞭解香港史；活動室，大炮圖隱含一列牆櫃之中。此外，旅舍發售古迹徑地圖，以助文物旅遊等。

房
-

旅舍以四人房同六人房為主，另外兩間可以觀賞海景二人房；全旅舍房三十三間，牀位一百二十八張。

* 摩星嶺青年旅舍外貌摩星嶺青年旅舍外貌
* 多用途活動室多用途活動室
* 6人房間/床位6人房間/床位
* 自助廚房及房間自助廚房及房間

旅客來源
----

香港青年旅舍協會總幹事曾凱琪所講，二〇一二年八月一號起，試業近兩個月，中國大陸遊客佔咗三成，歐美遊客佔咗三成，其餘香港本地團體租用；整體入住率約八成。預計每年可吸引逾三萬旅客入住。旅客類型有所轉變，中國大陸遊客，由數年前約兩成，增加至近兩年約三成。之不過，成立青年旅舍目標，係畀國際旅客互相交流，唔會偏重中國大陸或者外國遊客，若果中國大陸遊客比例過多，會適當調整。

鄰近建築
----

* 摩星嶺炮台

交通
--

* 免費穿梭巴士，由香港青年旅舍協會所提供，來往港鐵堅尼地城站及青年旅舍。
* 巴士：城巴1、43M、A10
* 小巴：54號綠色專線小巴

出面網頁
----

* 賽馬會摩星嶺青年旅舍

註
-

1. ↑  摩星嶺旅舍月底重開 鄰近古蹟炮台續荒廢[*失咗效嘅鏈*] 《明報》 2012年9月21日
2. ↑  摩星嶺青年旅舍 憑弔二戰「遺 」 《星島日報》 2012年9月25日
3. ↑  內地客湧「廉租」青年旅舍 互聯網檔案館嘅歸檔，歸檔日期2012年10月24號，. 《明報》 2012年9月29日
**賽麗娜**（**Serena Yeung**，1986年11月6號—），原名**楊礎鴻**（**Rainbow Yeung**），係香港女模特兒同演員，2008年憑七海健絡電視廣告開始畀觀眾留意，嗰時有花名叫「翻版楊恭如」，不過之後淡出模特兒界，近年好似修讀一啲演戲課程，直到2016年喺viuTV處境劇《三一如三》嘅演出，先至再畀觀眾留意。

簡歷
--

楊礎鴻本身喺一間私立設計學校讀平面設計高級文憑課程，之後升讀香港城市大學專上學院傳意設計學士。

楊礎鴻16歲（2002年）就去佢表姐嘅模特兒公司試鏡，開始做模特兒，之後曾經加入JamCast模特兒公司，拍過一啲廣告。當中代表作係2008年嘅七海健絡電視廣告，入面惡搞著名流行歌《天各一方》嘅獨白，令觀眾印象深刻。

約莫2015年，楊礎鴻改用「賽麗娜」呢個藝名，並且2016年第一次參演電視劇，喺香港電視娛樂viuTV處境劇《三一如三》客串一集單元角色，飾演一位曾經同男主角陳安立有過師生戀嘅後生女miss。由於題材比較大膽，加埋戲入面佢著住黑絲襪嘅形象，令唔少觀眾留意佢。皆因佢嘅演出受觀眾歡迎，佢個角色由客串變成正式。

演出
--

### 電視劇

viuTV
* 2016年：《三一如三》 飾 李慧娜（Jennifer）（第25集開始）
* 2017年：《閃婚100天》 飾 Angel

### 微電影

* 2013年：《下一站 侶‧情》飾 Rainbow （香港青年協會M21製作）

### 電視廣告

* 2005年：百佳
* 2006年：香港存款保障計劃
* 2008年：七海健絡、港鐵

### 平面廣告

* 2005年：Tim Tam朱古力
* 2006年：香港存款保障計劃、香港繽紛冬日節
* 2007年：恒生銀行

### 話劇

* 2015年：《再見十二浦》

### MV

* 2007年：孫耀威《自愛》

參考
--

1. ↑  楊礎鴻視樂基兒為奮鬥目標
2. ↑  楊礎鴻 香港城市大學專上學院傳意設計學士學位BDCD學士學位
3. ↑  七海健骼特強天各一方版- 空姐、辦公室男分手篇
4. ↑  〈M21青年微電影大賽-下一站 侶‧情〉. 原著喺2020年3月28號歸檔. 喺2016年10月24號搵到.
5. ↑  賽麗娜 - art-mate.net

出面網頁
----

* 賽麗娜嘅Facebook頁
* 賽麗娜嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**時代家居頻道**（粵拼：si4 doi6 gaa1 geoi1 pan4 dou6）
（簡化字：**时代家居频道**）係天津電視台嘅一間已經停止廣播嘅電視頻道，2004年1月1號開播，2016年10月1號01:00停播。

佢既係中國大陸第一批開辦，專門為家居裝飾做服務嘅專業頻道，又係中國大陸唯一以家居專業做全方位服務嘅頻道，甚至係天津地區第一間收費嘅數碼頻道。從開播到停播期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道從開播之後到停播之前，每日01:00～07:00冇節目。

史
-

2004年1月1號，天津電視台為咗實現數字電視化而率先開咗呢個頻道。初期嗌**天視家居頻道**，後嚟時代天創傳媒發展有限公司入主，加上為咗方便全中國大陸各地嘅街坊同百姓提供全方位嘅服務大全而播集衣食住行（另外三間分別係時代風尚頻道、時代美食頻道同埋時代出行頻道）嘅關係，2005年5月11號正式改名做**時代家居頻道**。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道未經過審批有關。

2016年10月1號01:00，時代出行頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

註
-

1. 1 2 3  天津：首个付费数字电视频道元旦正式开通 搜狐 （2003-12-25）
2. ↑  微博消息
3. ↑  时代系列数字电视频道统一品牌——天视家居频道更名为时代家居 天津广播电视台 （2005-06-17）

攷
-

* 頻道介紹
**時代出行頻道**（粵拼：si4 doi6 ceot1 hang4 pan4 dou6）
（簡化字：**时代出行频道**）係天津電視台一條已經停止廣播嘅電視頻道，2005年3月28號開播，2016年10月1號01:00停播。

佢既係中國大陸唯一以出行信息做服務嘅專業頻道，又係為旅遊發燒友做全方位服務嘅「電視旅行社」。頻道播放期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道喺每日01:00～07:00冇節目。

史
-

2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代風尚頻道、時代美食頻道同埋時代家居頻道）。頻道開播之後以收費形式面向中國大陸華北同東北地區播出。不過，頻道喺2016年9月播嘅都係翻炒節目，令收視一落千丈。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道未經過審批有關。

2016年10月1號01:00，時代出行頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

註
-

1. ↑  天津电视台"衣食住行"系列数字电视付费频道全部开播 互聯網檔案館嘅歸檔，歸檔日期2012年11月17號，. Digital New-media （2005-04-13）
2. ↑  微博消息

攷
-

* 頻道介紹
**玉置浩二**（粵拼：juk6 zi3 hou6 ji6；1958年9月13號—），係日本知名男歌手、演員，搖滾樂團「安全地帶」主唱。喺北海道旭川神居町出世，身高177公分、血型A型。所屬經紀公司係Sony Music Records自主品牌Saltmoderate。

音樂事業
----

1973－1993
1973年組成流行搖滾樂團「安全地帶」。1981年以井上陽水伴奏樂團嘅身份，去東京發展並喺第二年正式出道。之後以「酒紅色的心（ワインレッドの心）」「戀愛的預感（恋の予感）」「向悲傷說再見（悲しみにさよなら）」等幾首歌紅咗。1986年以電影「普魯士藍的肖像（プルシアンブルーの肖像）」首次挑戰戲劇演出。1987年出第一隻個人單曲「All I Do」。1993年「安全地帶」解散後，專心發展個人演藝事業，參與過慈善募款而成立嘅音樂團體「USED TO BE A CHILD」。

百萬金曲「田園」
1996年，佢為自己做主角嘅電視連續劇「教練（コーチ）」所編寫嘅主題曲「田園」好受歡迎、所以受邀喺嗰年年尾嘅紅白歌唱大賽演出。但伴奏並唔係採用原本合作嘅樂團、而係嗰時同屬Sony Music Entertainment唱片公司嘅樂團TOKIO，喺歌詞頻頻出錯嘅情況下收視率仲有成59.9%、破咗歌手類別嘅最高收視率紀錄。雖然1996年依日本公信榜嘅調查「田園」銷售紀錄係92.4萬張、但喺紅白歌唱大賽嘅演出播放之後，銷售量又再次上升。結果「田園」係佢個人同團體作品入面，第一張銷售量破百萬張嘅歌。

1997－
1998年同女星藥師丸博子離婚後，搬去長野縣輕井澤，改簽唱片公司BMG FUN HOUSE。2002年，又簽返唱片公司Sony Music Entertainment，「安全地帶」亦喺活動中止約十年後再次展開活動。2004年，因開設個人經紀公司アンクルオニオン而再次停止「安全地帶」活動，專心發展個人事業。

2008
2008年停止所有活動，為佢急性胰腺炎養病。

2010
「安全地帶」恢復音樂活動，3月出新單曲「蒼いバラ」。之後重搞巡迴演唱會「完全復活」。

2017
「安全地帶」喺12月9號夜晚香港亞洲國際博覽館搞出道35周年紀念演唱會，吸引成8,000個港日樂迷入場支持。

參考
--

1. ↑  〈安全地帶港騷回顧經典〉. 《東方日報 (香港)》. 2017-12-11. 原著喺2019-01-26歸檔. 喺2020-04-14搵到.

|  |  |
| --- | --- |
| 權威控制 | 
* VIAF: 254430281
* MusicBrainz: e4ef627b-42b3-4081-a7c0-bf5ed8548399
* NDL: 00371758
* CiNii: DA1471480X

 |
**孔慶慇**（英文：**Marco**，1979年3月8號—），係香港商業電台節目主持。佢係香港長洲人，祖藉山東曲阜，屬孔子第七十三代「慶」字輩嫡系子孫。 2017 年同屋企人喺長洲開咗間食肆「魚樂」，間嘢喺 2020 年賣咗盤。

佢參與香港商業電台工作期間有過多個暱稱，包括：黑叻、黑哥、長洲淫慇、商台劉青雲、商台麥包、陝西江門麥包、東莞麥包、肥粉、長洲黑濱、短濱、急急關注、王安石、野豬、丁蟹。雖然其硬漢形象及膚色令其另有「鐵漢」之稱，被譏笑冚鐵被瞓覺、用鐵筆扒飯，但同時又經常被梁志健（森美）譏諷佢係三八婦女節出世。

孔慶慇讀過長洲國民學校，灣仔聖若瑟書院及香港華仁書院。 2000 年成為香港商業電台DJ，與同屬香港華人書院畢業嘅蘇耀宗（細So）參與過二台節目《森美移動》同《兄弟做野》。

當年曾經喺節目遊戲中輸咗要即時落九龍城便利店買避孕套，但係被人發現走咗無買到。另外又被森美指派參觀中國第一位太空人楊利偉嘅專題展覽，向森美報告期間誤以為楊利偉餵飼嘅白鴿為雞。

後來離職去咗美國威斯康辛州升學。喺美國期間一直畀《森美移動》啲舊同事無間斷打電話整蠱。由於佢有一段時間無聯絡，令森美喺節目《森美移動》呼籲聽眾喺Yahoo!香港搜尋孔慶慇個名，因而令佢先後登上 Yahoo! 香港搜尋榜人氣組同埋洩氣組第一名。

孔慶慇亦有參與音樂創作，代表作係劉德華嘅《鴿子情緣》，呢首歌成為 903 廣播劇《鴿子園》主題曲，並獲得 2001 年度叱咤樂壇流行榜頒獎典禮專業推介．叱咤十大第四位。

佢喺 2006 年經濟系畢業後返香港之後喺唱片公司做嘢，又再做香港商業電台星期六足球節目《一腳踢》主持，其後辭職，出任紅牛能量嘢飲高層。

同時佢亦熱衷於足球運動，於 2013 年自資出版體育消費雜誌 The PLAY Magazine ，聲稱為一本「唔講波」嘅足球雜誌。經常訪問香港足球前輩及當時嘅球星，甚至曾經到訪日本、台灣、英國等地參觀當地嘅足球球會及球圈工作。雖然雜誌出版工作已於 2018 年結束，但其實自 2016 年亦同馬啓仁（ Keyman ）主持二台一個「唔講波」嘅足球節目《皇牌出場》。喺 2018一年 5 月二台節目《在晴朗的一天出發》舉辦「唔係呀馬世界杯」帶住「皇牌出場隊」迎戰「晴朗隊」； 2020 年 1 月又帶「黃牌運輸隊」喺「唔係呀馬賀歲盃」對决「晴朗飲食隊」。另外於 2018 年 10 月受林海峰委派任務——帶潘小濤到英國利物浦晏飛路球場觀看球賽。由 2019 年起成為香港賽馬會青少年體育記者培訓計劃嘅主任導師（創作）。

於 2015 年尾接替鄭詩君（ C 君）加盟二台節目《好出奇》（ holy tricky ），難得令到同一個電台節目內嘅所有節目主持人（蘇耀宗（細 So ）、吳佩賢（朱薰））都係同一年（ 1979 年）出世。由於孔慶慇離任，《好出奇》亦喺 2016 年 5 月完結。

2018 年 2 月李澄（西瓜）離職及朱穗傑（傑傑）調任為二台節目《口水多過浪花》嘅節目監製。 2018 年 4 月 20 日星期五開始，獲邀同森美、小儀主持《早霸王（中文：早霸王）》，首日開咪被森美刻意安排遲半個鐘入直播室造成「壓軸出場」嘅效果。之後喺 2018 年 5 月 14 日星期一正式參與「視電台」嘅《識貨之人》環節，當日試食三文魚芝士水餃。

孔慶慇嘅電台師父係叱咤 903 節目監製朱穗傑（傑傑），孔慶慇嘅主持風格都好大程度受佢影響。

2023年3月，孔慶慇正式離開《早霸王》，但仍繼續主持《皇牌出場》。

攷
-

1. ↑  〈早霸王〉. 《喺霸王KOL 環節入面》. 2018年9月27號 –透過電台節目.
2. ↑  〈[極醜惡]早霸王休班Madam阿正與長洲淫慇Marco打情罵俏實錄〉. *YouTube*. 2019年1月18號. 喺2019年2月16號搵到. `{{cite web}}`: Cite has empty unknown parameter: `|dead-url=` (help)

出面網頁
----

* Marco｜DJ主持｜商業電台881903.com


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**カ行變格活用**（日文：**カ行変格活用**カぎょうへんかくかつよう(Kakyōhenkakukatsuyō)）係日文古文文法當中動字活用嘅一種，講嘅係活用詞尾以五十音圖嘅カ行（ka、ki、ku、ke、ko）音為基礎發生唔規則嘅變化，簡稱為「カ変」。有呢一種活用嘅詞淨係得「来る（くる）」（古文中得「来（く）」）一個。

呢個活用同其他活用（現代文中普遍存在嘅五段同上、下一段，同埋古語中普遍存在嘅四段同上一、上二、下一、下二，甚至係唔規則嘅ナ行、ラ行、サ行）唔同嘅地方在於，カ変淨係用來描述「来る」呢一個詞本身嘅唔規則。解究「来る」變得不規則嘅原因係因為佢係日常用語，而使用頻度好高嘅詞即使喺歷史上文法甚至音位規則發生變化時，好多情況都都唔願意隨之發生形態上嘅變化。

以外國人為對象嘅日文教育之中，カ變同サ行變格活用一齊被稱為「グループ3」（第三組）。

カ行變格活用動字嘅活用
-----------

### 来る（現代文）

* 未然形-こ
* 連用形-き
* 終止形-くる
* 連體形-くる
* 仮定形-くれ
* 命令形-こい

### 来（古文）

* 未然形-こ
* 連用形-き
* 終止形-く
* 連體形-くる
* 已然形-くれ
* 命令形-こ、こよ

參考
--

1. ↑  大槻文彦 (1987). 《広日本文典》. 第一三一節.「加行変格。變格活用ノ第一ハ、唯、一種ニテ、且、く（来）トイフ動詞一語二限ル。」
2. ↑  東京外國語大學. 東京外國語大學言語モジュール > 動詞の３種類. [2016年11月29日].
3. ↑  Wako Tawa. Verb Groups. [2016年11月29日].
4. ↑  日本語教師のN2et. 動詞一覧表 互聯網檔案館嘅歸檔，歸檔日期2021年2月11號，.. [2016年11月29日].
5. ↑  光村圖書出版株式會社; 人民教育出版社. 新版中日交流標準日本語. 人民教育出版社、光村圖書出版株式會社. 2005. ISBN 9787107185069.
6. ↑  日本國語大辭典. カ行変格活用. 小學館. [2016年11月29日].
《 **孔乙己**（粵拼：hung2 jyut3 gei2）
》係魯迅小說集《吶喊》入面嘅一篇小說，亦係嗰篇小說嘅主角。呢篇小說係魯迅喺五四運動前繼《狂人日記》之後寫嘅第二篇白話小說。呢篇小說描寫孔乙己作為一個考唔到秀才嘅讀書人，缺乏實際技能，淨係識得「茴香豆嘅『茴』字有幾種寫法」咁樣拋書包嘅知識。佢失去咗做人嘅尊嚴，淪落做小酒館「鹹亨酒店」俾啲人取笑嘅對象，後來因為偷書而俾人打斷咗對腳。根據小說嘅內容，因為佢姓孔，啲人就喺描紅紙上嘅「上大人孔乙己」呢種半懂不懂嘅嘢度，幫佢改咗呢個花名，叫做「孔乙己」。

小說暴露咗當時嘅一啲社會問題──科舉制度製造咗大量淨係識死咪書，冇實際維生技能嘅讀書人。小說塑造咗孔乙己咁樣一個又好笑又悲慘嘅低下階層人物形象，揭露咗人同人之間嘅冷漠無情。

人物
--

* 孔乙己：一個考唔到秀才嘅讀書人，喪失咗做人嘅尊嚴，淪落做小酒店嗰度俾人取笑嘅對象，最後下場不明。
* 掌櫃：孔乙己成日去飲酒嘅「咸亨酒館」嘅老闆。
* 丁舉人：因為孔乙己偷咗佢嘅書，將孔乙己吊起來打斷對腳。
* 「我」：講小說嘅人，人物身份係咸亨酒店嘅企堂。

參考
--

1. ↑  茴香豆嘅「茴」字四種寫法，分別為艹頭下面加「回」、「囘」、「囬」、「𡇌」。
File:DragonTV logo.png東方衛視台徽（2018年12月31號前）
 **上海東方衛視**（粵拼：soeng6 hoi2 dung1 fong1 wai6 si6）
（英文：Dragon Television，2003年10月23號前係**上海衛視**）係上海文化廣播影視集團旗下嘅一個省級衛星電視頻道，係依家中國大陸嘅衛星電視頻道之一。東方衛視嘅信號覆蓋中國大陸大部分省市同澳門特區，同時東方衛視國際頻道喺北美、日本、澳洲、歐洲同澳門等國家同地區落地，2009年9月28號起該頻道標高清同播；因東方衛視紅圓內星嘅臺標似一個熟咗嘅帶葉番茄，所以被一啲觀眾笑做「番茄台」。2018年12月31號起該頻道台標（台徽）顏色微調，拎走咗暗紅色台標，加咗鮮紅色台標。

2016年5月25號凌晨1點開始，東方衛視（國內版）標清節目由原來嘅信箱或左右切邊改做16:9擠壓全屏播出（台標保留4:3尺寸），到依家東方衛視開始步入寬屏時代。同樣國際版雖然重係4:3播出，但同國內版同步新聞節目都開始擠壓播出。2016年5月28號，東方衛視新聞節目包裝改版，完咗切邊時代。2016年7月19號，東方衛視（國內版）標清頻道台標改做16:9尺寸，同高清頻道一樣，剩係通過屏幕右上角嘅高清字樣做區別。

爭議
--

### 懷疑封殺香港填詞人林夕

喺《夢圓東方2020東方衛視跨年盛典》，藝人王凱揀唱由香港填詞人林夕填詞嘅張國榮歌《我》，但螢光幕打出嘅歌曲資料，作詞人一欄就變咗做「佚名」，林夕個名就被消失。呢個做法被懷疑同林夕支持香港反逃犯條例修訂運動有關。

參考
--

1. ↑  〈【白色恐怖】林夕大陸被消失變「佚名」 網民怒轟：不要臉的國家〉. 《Apple Daily 蘋果日報》. 原著喺2020-01-02歸檔. 喺2020-01-02搵到.

|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
呢篇文講廣州嘅東方賓館。搵緊成都嘅東方賓館嘅話，請睇〈**東方賓館 (成都)**〉。

**東方賓館**（粵拼：dung1 fong1 ban1 gun2；英文：**LN DONGFANG HOTEL**；深交所：**000524**）；之前嗌過**羊城賓館**（joeng4 sing4 ban1 gun2；英文：**YANGCHENG HOTEL**）嘅名；佢係中國廣東省廣州市嘅一間五星級賓館。喺越秀區流花路同人民北路嘅交界東南邊，廣交會流花路展館嘅對面。呢間嘢重係成個廣州入面，唯一一間上咗市嘅五星級酒店。

史
-

### 設計、逳手同落成時間

呢間大廈喺1959年嗰陣，由建築師林克明同麥禹喜一齊負責設計，喺1960年8月13號開始逳手起，一直到1961年10月11號先至搞掂。

### 中毒意外同影響

舊時賓館廚房啲衛生設備落後，仲有管理不當等，1973年嘅廣交會(春季度)舉辦嘅閉幕酒會度，發生咗由嗜鹽菌引起嘅食物中毒，酒會賓客同服務員有514人領嘢，當中有200幾人需入院治理，事件引起大陸內外嘅高度關注。事發後北京多部委隨即組成聯合檢查組，南下廣州做咗成半個月嘅調查。收尾為咗改變廣交會接待外賓嘅條件，周恩來就批示由北京嘅外貿部度撥出專款6000幾萬，喺廣州先後再起咗流花賓館嘅北樓、南樓，東方賓館嘅西樓同埋白雲賓館。

建築設施
----

### 建築參數

* 高度：32米
* 樓層：11層樓
* 佔地面積：45,000m²
* 建築面積：41,800m²

### 內部設施

東方賓館入面有800間客房（新裝修、有寬頻響度）、3間餐廳同埋一間可以坐到2000幾個人嘅有遠程會議同埋同聲傳譯系統嘅多功能會議室。酒店重整咗好多種康樂設施，包括陽光花園泳池、SPA同壁球室等。重有嘅係，呢間酒店重整咗500幾個車位嘅地下停車場、10000㎡嘅綠色中庭花園同商務中心、康樂中心、美容中心、豪華商場等各種配套設施。

出面網頁
----

* 东方宾馆网站 （簡體中文） （英文） （日文）


1. ↑  60年：见证广交会的成长 互聯網檔案館嘅歸檔，歸檔日期2019年11月6號，. 广州私途  广古仔  2018-05-20
2. ↑  广交会接待工作曾经的窘迫 互聯網檔案館嘅歸檔，歸檔日期2019年11月8號，. 2010-04-25 羊城晚报
**何國棟**（英文：**James Burns Hawthorne**，1930年3月27號—2006年9月7號）係英國傳媒人。

早年
--

1930年3月27號，何國棟喺北愛爾蘭貝爾法斯特出世。佢喺女王大學讀書。

職業生涯
----

1951年做數學老師。1960年加入BBC北愛爾蘭。

1970年，何國棟由BBC借調到香港，專門負責建立電視部。《觀點與角度》、《針鋒相對》、《獅子山下》等香港電台節目都係由佢監製。

1972年，何國棟做廣播處長。佢堅持電台新聞部唔應該由政府新聞處負責，喺1973年正式成立港台新聞部。

根據張敏儀嘅回憶，何國棟任內除咗成立港台新聞部之外，仲支持港台除咗講政府想講嘅嘢之外，亦要講其他唔同聲音。何國棟當年成日話：「一早就接電話，真係命都短幾年。」來自政府高官甚至港督府嘅投訴電話都冇令何國棟讓步。

1978至1987年，何國棟做BBC北愛爾蘭台長。

參考
--

1. 1 2 3  McHardy, Anne. "James Hawthorne". *The Guardian*. 喺31 July 2016搵到.
2. ↑  〈港台新聞部之父何國棟逝世 - 李八方 ｜ 蘋果日報〉. 《Apple Daily 蘋果日報》 (香港中文). 原著喺2021-03-17歸檔. 喺2021-03-16搵到.

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**香港同台灣關係**係指中華民國同香港特別行政區之間嘅雙邊關係，依家係台灣海峽兩岸關係的一部分。行政院大陸委員會香港事務局分別以**台北經濟文化辦事處**（2011年叫做**中華旅行社**）、**遠東貿易服務中心**同埋**光華新聞文化中心**嘅名義喺香港運作。

2018年香港女子臺灣遇害案，引發咗喺2019年開始發生嘅反逃犯條例修訂運動。由於香港人擔心政府日後會用呢條法例將香港人未經審訊送去中國，所以好多人反對，其後引伸咗爭取民主，追究警隊濫權等五大訴求，亦得到唔少台灣人支持。另一方面，兩地政府至今仍然唔能夠就法律技術問題達成共識。所以，政府層面嚟講兩地關係比較緊張，但係喺民間，就因為民主價值觀，同埋對北京政府嘅態度，兩地人民關係相對唔錯，甚至因為2020年中泰網絡罵戰，出現咗泰國、臺灣、香港等幾個民間社交網路組成嘅奶茶聯盟。

港台民間交流
------

香港同台灣民間交流算係幾長歷史同緊密，其中來往香港台北兩地呢條航線，一直係全世界最繁忙嘅航線之一。雖然兩地本身都係唔少人轉機嘅熱門選擇，但喺2017年，時任中華航空資深副總經理張志潔就話，呢條航線其實77%都係兩地旅客往返為多，剩低先係經過兩地轉機嘅旅客。

睇埋
--

* 香港相關議題喺台灣政治嘅角色

參考
--

1. ↑  〈駐港澳機構服務事項 行政院大陸委員會〉. 原著喺2007-11-16歸檔.
2. ↑  〈「香港—台北」為何連3年是全球最夯航線？｜天下雜誌〉. 《天下雜誌》 (中文). 喺2020-10-21搵到.
《**異形：孤立**》（粵拼：ji6 jing4 gu1 lap6；英文：Alien: Isolation）係一款第一人稱生存恐怖匿埋遊戲，由The Creative Assembly開發，並由SEGA發行嘅。遊戲屬於《異形》系列一部份。 

遊戲嘅背景設定為西元2137年，時間位於電影《異形》故事嘅15年之後、《異形2》故事嘅42年之前。遊戲中主角亞曼達（Amanda）正喺度著手調查佢阿媽艾倫·雷普利（Ellen Ripley）嘅失蹤事件。亞曼達嚟到太空站「Sevastopol」試圖去搵嚇「Nostromo」太空船嘅飛行紀錄，但太空站已俾異形入侵咗。

玩法
--

The Creative Assembly嘅製作公司將《異形：孤立》形容係一款生存恐怖遊戲而唔係動作射擊遊戲，因此遊戲嘅風格較為接近雷利·史考特執導嘅恐怖電影《異形》，而唔係詹姆士·卡麥隆嚟執導、較為偏向《異形2》嘅動作電影。有別於第啲《異形》主題嘅遊戲，《異形：孤立》入面大部分時間只會出現一隻異形而且冇得殺死佢，玩家需要生存落去就要使用匿埋技巧。雖然遊戲入面有武器，但呢啲武器只係對人類同「Working Joes」機器人有攻擊作用。 

遊戲入面異形嘅人工智慧俾設定為利用視覺、聲音同埋嗅覺嚟追住主角而唔係依照固定嘅路線巡邏。異形嘅人工智慧包含多組複雜嘅行為模式，將隨著遊戲嘅進行逐漸開啟，產生異形喺接觸玩者嘅過程入面亦逐漸識得成長。異形具有調查「次要存在證據」嘅能力，例如喺注意到個置物櫃或氣壓鎖俾人開咗，牠就會搵打開佢嘅人。玩家可奔跑嚟增加移動速度，但腳步聲會引起異形嘅注意。玩者持有手電筒和可追蹤異形動作嘅偵測器，但使用時產生嘅光線同聲響會畀異形更容易搵到玩家藏身嘅位置。玩家可匿喺桌子底下或置物櫃等空間入面，呢個時候可能需要㩒住遊戲操作器嘅掣嚟避免發出呼吸聲。遊戲嘅關卡採用非線性設計，每個空間都有多個出入點，為玩家同異形提供唔同嘅攻擊同逃亡路線。 

遊戲入面冇抬頭顯示器嘅設計，玩家只能透過所持有嘅物品嚟攞各種資訊，例如使用偵測器嚟檢視異形所在嘅位置，但使用時會觸發景深效果，等玩家無法同時聚焦觀看偵測器同周圍嘅環境。偵測器只能偵測到異形嘅大略位置而冇得攞精確嘅位置，異形若靜止唔郁也冇得偵測。遊戲入面設計有製造系統，玩家可透過製造武器同工具嚟防衛自己。製造所需嘅物件隨機分布喺地圖入面而唔喺固定嘅位置，界玩家喺每次玩時都需探索成個關卡嚟搵到所需要嘅物件。遊戲入面玩家將有機會入侵各種電腦同電子裝置嚟取得資訊或觸發機關。

劇情
--

2137年（異形事件後15年），阿曼達·蕾普莉（Amanda Ripley）搵到其下落不明之母親愛倫·蕾普莉（Ellen Ripley）嘅消息：其宇宙船諾斯特羅莫（Nostromo）嘅飛行記錄儀已畀發現同送至環繞氣體行星KG348運行嘅太空站塞瓦斯托波（Sevastopol）。為咗了解母親下落，蕾普莉與Weyland-Yutani企業之機器人塞繆爾斯（Samuels）同埋行政人員妮娜·泰勒（Nina Taylor）登上宇宙船多倫斯（Torrens）去緊塞瓦斯托波，但喺離艦登上太空站時因發生意外，導致蕾普莉同二人分離而被迫獨自行動。 

 蕾普莉喺站入面探索同多倫斯號聯絡，發現站入面嘅人員數量大幅減少，大多已成為向陌生家即時開槍嘅拾荒者，當中一人喺蕾普莉答應提供逃生機會後願意合作，並表示有個不明生物於站入面肆虐。呢個生物現身冇幾耐殺死咗個拾荒者；蕾普莉走甩之後搵返飛行記錄儀但發現資料已唔喺度，因此欲透過太空站通訊中心同多倫斯號聯絡，過程入面目擊站入面機器人殺害諗住發出求救訊號嘅生還人員。 

 蕾普莉其後與塞繆爾斯同泰勒合會，並同太空站上將維待斯（Waits）同埋佢下屬里卡度（Ricardo）見面。維特斯希望蕾普莉協助消滅該異形嘅計劃：將佢困住喺太空站某區域後將佢分離。蕾普莉成功將異形引到目標地點後卻發維特斯用她作餌，將她連同廢棄區域同異形一同分離。蕾普莉及時着咗件太空衣並從密封艙彈射逃走返去太空站；嗰個異形同廢棄區域俾KG348引力吸引而墜落。 

站入面嘅機器人突然攻擊班生還者，維特斯俾殺害而里卡度仲生還。為咗阻止場屠殺，塞繆爾斯諗住連接太空站人工智慧「阿波羅」（APOLLO），雖然俾系統保安關掉但成功畀蕾普莉進入電腦核心。阿波羅表示Weyland-Yutani已買咗成個太空站，同時命令站入面所有機器人不惜一切保護啲異形。喺蕾普莉質問點解指令喺異形已俾剷除咗之後仍然生效後，核心著她前往太空站反應爐：異形已喺呢一處建立晒巢穴並生咗多個蛋。蕾普莉利用反應爐毀滅咗巢穴但多隻異形走佬去站入面。 

 蕾普莉喺里卡度個度知道咗泰勒嘅真正目的係受命帶返啲異形，泰勒亦喺阻止一名人員利用電子超負荷毀滅太空站以殺哂所有異形嘅時候死咗，蕾普莉雖然阻止咗超負荷但太空站因重力穩定裝置於過程入毀減而即將墜落KG348，里卡度亦喺蕾普莉成功聯絡多倫斯號後俾異形幼體襲擊死咗。喺多倫斯號同太空站對接後，着咗太空衣嘅蕾普莉最終喺眾多異形圍攻嘅時候整爆炸協助多倫斯號分離，同時俾爆炸吹去船艦而著艦，但蕾普莉喺船艙內遇上一隻異形。蕾普莉喺異形落手之前退去密封艙並將佢打開，將佢同異形一齊吸出太空。

攷
-

1. ↑  Kubba, Sinan (2014-01-07). "Alien: Isolation unveiled as survival horror with roots in 1979 film [update]". Joystiq. 喺2014-01-08搵到.
2. ↑  "Alien: Isolation release date set for October 7". 原著喺2014年4月14號歸檔. 喺2018年8月4號搵到.

出面網頁
----

* 異形：孤立嘅官方網站
* 《異形：孤立》喺互聯網電影資料庫嘅資料（英文）
**香港動漫電玩節** (粵拼：heung1 gong2 dung6 maan6 din6 waan2 jit3)，以前叫做**香港漫畫節**又或者**香港動漫節**，第一次舉辦喺1999年，2008年改咗名做動漫電玩節，係香港集合咗漫畫、動畫、電玩、玩具同模型嘅一個大型展覽，每年都會喺香港會展舉行。

歷史
--

香港動漫電玩節嘅展覽索引(2005-2008)同入場券(2006-2008)
香港電玩動漫節嘅前身係**香港漫畫節** (**Hong Kong Comics Festival**)，由1999年起開始喺每年嘅7月底舉行，成立之前漫畫商只係喺香港書展入面展出。漫畫節舉辦初期，主要參展商都係漫畫嘅出版商，隨著近年大會喺同場舉辦埋香港電玩展，吸引咗好多電腦遊戲同網上遊戲廠商參展。由於本地嘅漫畫業界發展成熟，漫畫人物近年逐步由書走入動畫世界，所以大會喺2006年開始，將「漫畫節」改咗做「香港動漫節及電玩展」。到咗2008年正式合併為「香港動漫電玩節」 (**ACGHK**，即係"Animation-Comic-Game Hong Kong")。

### 「漫畫節」自1999年嘅發展

1999年以前，漫畫商都會喺香港書展展銷，但因為人數眾多，而且大部分訪客嘅興趣係漫畫，亦都曾經發生過逼爆玻璃嘅情況。所以，書展自此同漫畫節分家。

* 1999年，第一屆**香港漫畫節**喺7月14至19日，喺九龍灣國際展貿中心舉行。
* 2000年，因為反應熱烈，主辦單位開始將展覽場地改喺香港會議展覽中心舉行。當中引入Cyber嘉年華，推介更多嘅數碼產品。
* 2004年，漫畫節吸引咗日本動畫頻道Animax冠名贊助，改名做**Animax香港漫畫節2004**。
* 2006年起，**香港漫畫節**正式改名做**香港動漫節** (**Ani-com Hong Kong**) ，並同**香港電玩展** (**Hong Kong Game Fair**) 一齊舉行。
* 2008年起，結合做**香港動漫電玩節** (**ACGHK**，即係**Animation-Comic-Game Hong Kong**)。

### 2020年(停辦)

第22屆香港動漫電玩節展期原定喺2020年7月24號至7月28號期間喺香港會議展覽中心內舉行，但係受到武漢肺炎疫情影響，主辦單位初期縮小展覽規模同將展期提早一日至7月27號結束；其後因為7月武漢肺炎疫情有反覆跡象而延至2021年1月1號至1月4號舉行；但去到2020年12月出現嘅武漢肺炎疫情有反覆跡象，最終喺12月8號宣佈停辦。

第7屆「Creative Paradise 創天綜合同人祭」因為近期香港經濟問題以及運作上遇上嚴重虧損問題而暫停舉辦，並由「2020 ACGHK 同人區」取而代之同第22屆香港動漫電玩節會喺1樓展覽廳一併舉行。

### 2021年

第23屆香港動漫電玩節展期喺2021年7月23號至7月26號喺香港會議展覽中心內舉行。

因為食環署突然為展覽場地設限，展場館內只能維持50%嘅容納量。有網民表示，7月24號同25號下晝更加需要輪候超過3個鐘先可以進入展館，表示排隊等候過程仲容易散播病菌。

### 代言人

**香港動漫電玩節**每年都有安排代言人造勢。曾經做過代言人嘅藝員有：

* 香港動漫電玩節（2008年–而家）：
	+ 李靜儀 (歌星)、陳芷尤（2014年）
	+ 張景淳、陳華鑫（2013年）
	+ 魏焌皓、張慧雯（2012年）
	+ 高海寧、王淑玲 (2011年）
	+ 劉俐、Donut (組合)（劉瑋欣、許麗燕、胡心諾、何嘉兒、曾寶玲、朱裕琳）（2010年）
	+ 趙碩之，戴夢夢，陳若嵐(Melody)（2009年）
	+ 黑Girl（前稱黑澀會美眉）（2008年）

* 香港動漫節（2006年–2007年）：
	+ 鄭融（2007年）
	+ Twins (蔡卓妍，鍾欣桐)（2006年）

* 香港漫畫節（1999年–2005年）：
	+ 梁洛施（2005年）
	+ 女生宿舍 (陳美詩、廖雋嘉、梁靖琪、張曼伶)（2004年）
	+ 麥浚龍（2003年）
	+ 梁詠琪（2002年）
	+ 陳冠希（2001年）
	+ 小雪 (香港)(蔡雪敏)（2000年）
	+ 謝霆鋒（1999年）

出面網頁
----

* 官方網頁
* 香港旅遊館 2007年香港動漫節每天盛況報導
王永平教授同馬震寧老師主持2012年香港貿發局教育及職業博覽—「通識·思考」分享會。
**王永平**，GBS，JP（英文：**Joseph Wong**，1948年—）係退咗休嘅香港政府高官。

1969年攞到香港大學經濟學榮譽學士。1969－1973年喺國際船公司度做。1973年考咗入政府做政務主任，呢段時間做過好多個部門。1987－1989年做公務員事務副司（副銓敘司），1989－91年做副工商司，1991－1994年做香港駐關稅暨貿易協定（即係世界貿易組織前身）嘅常任代表，1994－1995年做民政總署署長，1995－2000年做教育統籌司（即係後來嘅教育局局長），2000－2006年做公務員事務局局長，2006－07年做工商及科技局局長。2007年6月退休。

王永平做教育統籌局局長嗰時推行母語教學，做公務員事務局局長嗰時推銷著名嘅「肥雞餐」。

佢退休之後，喺2008年做香港中文大學政治與行政學系兼任教授。而家係香港大學政治與公共行政學系名譽教授，香港城市大學公共及社會行政學系客座教授。亦係商業電台《不平平則鳴 平上去入立法會》前節目主持。喺am730同信報都有報紙專欄。

著作
--

* 《平心直說──一名香港特區政府局長為官十二年的反思集》 2008年4月經濟日報出版社(香港)ISBN 9799626785119
* 《平心直說──通識思考，時事點評？》 2011年7月經濟日報出版社(香港)ISBN 9789626786772

參考
--

1. ↑  仕途經歷皆出自：《平心直說 — 一名香港特區政府局長為官十二年的反思集》 互聯網檔案館嘅歸檔，歸檔日期2018年5月1號，.，經濟日報出版社網上書店。
2. ↑  不平則鳴 王永平論政 互聯網檔案館嘅歸檔，歸檔日期2014年7月17號，.，信報網上書店。
3. ↑  推港式國民教育 王永平倡添中史 互聯網檔案館嘅歸檔，歸檔日期2011年8月25號，.，《文匯報》，2011年6月21號。
4. ↑

出面網頁
----

|  |  |
| --- | --- |
|  | 維基同享有多媒體嘅嘢：**Wong Wing-ping, Joseph** |

* 前局長論政，王永平反對增功能組別，贊同港台獨立
* 王永平質疑特首任火炬手
* 王永平：理性的政策討論，是非理性的
**膠東人**，有啲人叫**萊人****[未記出處或冇根據]，**即係以膠遼官話做母語嘅漢族分支，主要分佈喺膠東半島一帶。

解釋
--

膠東人響目前有住唔同解釋：

* 一：即「**東夷人**」
* 二：由於膠東半島地區嘅人有比較強嘅民族認同，往往認為自己係**膠東人**，而唔係乜野山東人、煙臺人、威海人等
* 三：即舊膠東國既住民，稱之為**膠東人**（出自《漢書》地理志第八）
* 四：姜齊、萊國、莒國嘅居民，稱之為**膠東人**

史文嘅考典
-----

據載喺周武王伐紂嘅時代，東夷古國東遷到半島地區，而同當時嘅東萊國并存，萊人同夷人共處呢度而被中原稱為咗「萊夷之地」。呢個就係上述說法嘅緣由。 古代嘅高句麗、扶餘國、百濟、東濊據話都係由東夷人建立嘅。

而膠東人到現代可以包容嘅族群範圍，就據信係包括咗東北地方嘅大連人、煙臺人、威海人、丹東人、青島人、濰坊人、撫遠人、密山人、虎林人、勃利人 ，尤其係大連人、煙臺人、威海人。

有部份日本學者提出過騎馬民族征服王朝學說，覺得高句麗人、扶餘人係日本民族嘅起源。

出面網頁
----

* 社会科学战线 2010年07期

攷
-

1. ↑  牟潤孫 (1990). 《海遺雜著》. Chinese University Press. p. 459.
2. ↑  〈山东人从哪里来？〉. 喺2020-12-21搵到.`{{cite web}}`: CS1 maint: url-status (link)
3. ↑  江上波夫 (1967). 《騎馬民族国家》 (日文). 中央公論社. ISBN 4121801474.
男人膥子連精索嘅標本
**膥**（一般寫成「**春**」），又叫**腎核**或者**膥子**，書面叫**睾丸**（英文：testis或testicle），係雄性動物生殖器官嘅一部分。摸落似膥(即係蛋)形。生理上係腺體，生精子同分泌雄激素。中醫將性同腎聯想一齊，所以叫腎核。

解剖
--

男人兩粒膥嘅位置圖
男人嘅膥一左一右吊住喺膥袋裏面，可以睇到兩粒膥嘅輪廓同摸到佢哋
男人有膥兩粒，屬於一對男性生殖腺，外包係膥袋。兩粒膥可以唔對稱，一邊高、一邊低，一粒大、一粒細係正常，而一般左邊嗰粒較右邊為低。

每粒膥表面覆蓋住一層致密而堅固嘅纖維膜，叫睾丸白膜（英文：Tunica albuginea of testis）。白膜深入睾丸實質，將粒睾丸分成過百個睾丸小葉（英文：Lobules of testis），而每個小葉裏面又含有1至3條曲精細管（中文：曲精細管）；男人啲精子就係由曲精細管所產生。精子最後經睾丸輸出小管（英文：Efferent ductules）進入附睾。

曲精細管附近的結締組織入面有間質細胞（中文：間質細胞），為男人分泌雄激素。

發育
--

一高一低嘅兩粒男人膥喺膥袋裏面
膥子喺胚胎初期原位於腹腔後壁，之後跟住胚胎發育逐漸向下移，直到出世前些少先至經腹股溝管（英文：Inguinal canal）降入膥袋。

包圍住粒膥嘅有一層膜叫睾丸鞘膜（英文：Tunica vaginalis），由腹膜（中文：腹膜）衍化而成；睾丸鞘膜又分兩層：緊貼睾丸白膜表面嘅叫**臟層**(lamina parietalis)、襯於陰囊壁裏面嘅叫**壁層**(lamina visceralis)，兩層之間互相連接圍成一個腔隙叫**睾丸鞘膜腔**(cavum vaginale)，正常情況下鞘膜腔內只有少少透明漿液。包繞住睾丸嘅鞘膜係終身保留，但精索嘅鞘膜會喺出世後冇幾耐就逐漸閉鎖並消失，以致鞘膜腔與及腹腔斷絕聯通，不過發育異常者往往因為兩腔相通，導致腹腔內嘅腸管或大網膜墜入膥袋嘅鞘膜腔，形成先天性腹股溝斜疝。

### 體積

（由左至右）男仔兩粒膥子從未發育到逐漸變大成男人膥嘅外觀
男仔到達青春期時佢兩粒膥子會開始變大；要知道發育成點，可以用量睾器去度下佢哋嘅體積；根據譚納標準（中文：譚納標準），男仔粒膥會由未發育前嘅1.5毫升，增大至喺青春期後嘅近20毫升。另一個得知膥子大細嘅方法，就係度咗粒丸嘅長闊高之後再去計：

{\displaystyle Volume\approx length\cdot width\cdot depth\cdot 0.71}

功用
--

呢個男人兩粒膥喺扯旗時候推埋咗
膥子專門為男人產生精子同埋有份分泌男性荷爾蒙，所以佢係一個對男人發育、性同生殖嘅關鍵器官。

一般男人喺25到55歲可以製造超過3000億條精子，而男人要製造到精子，粒膥就要低過體溫，所以粒膥要靠精索吊喺體外、由膥袋托住。天口㷫時膥會垂低啲降溫；天氣凍，膥會縮近身取暖。

另外近做愛高潮，膥袋亦會收縮，推粒膥貼近身，避免粒膥撞傷。

疾病
--

一粒有癌嘅男人睾丸病理學解剖
有啲臊孲發育唔正常，出生之後睾丸未降夠，就要做睾丸固定術（英文：Orchiopexy）。手術一定要早做，如果超過一定年齡，膥體溫太高，將來製造唔到精子會冇得生，甚至可能有睾丸癌（中文：睾丸癌）。

睾丸鞘膜腔裏頭因為發炎或者其他原因導致大量積液時，個病叫睾丸鞘膜積液（中文：睾丸鞘膜積液）。

睾丸扭曲係屬於急症，即係抽精索扭轉咗，令睾丸靜脈啲血冇辦法流出、動脈啲血又流唔入粒膥，阻礙供血令睾丸壞死。

如果男性成日着緊身褲包實粒膥，提高溫度，就會影響精子嘅質量同數量，跟住影響埋生殖能力。

文化
--

內文：閹
### 去勢

喺中國古代，皇帝為咗防止男僕同嬪妃做愛，規定渠等一定要切咗膥，先至准入宮做太監；有時，太監重會俾人切晒成條脧。由於膥出雄激素，太監冇咗雄激素，無鬚生、體毛，亦都扯唔到旗。

歐洲古代，亦有啲宗教，有男子詩歌班。爲咗唔會大個變聲，而切咗佢哋嘅膥。必要有膥，先有男人特徵，膥同時會出唔同嘅激素，造成前列腺癌。所以喺醫學上，生前列腺癌，要切膥。

男性有膥兩粒，即使冇咗一粒，男性重可以保持男人特徵。如果膥移植，產生嘅精子，仍有捐贈者基因。

其他動物
----

唔單止男人，所有動物嘅公都有膥子作為生殖腺。

* 一粒公馬嘅膥一粒公馬嘅膥
* 大田鱉（中文：桂花負蝽）（Lethocerus patruelis）嘅兩粒膥（標記t）大田鱉（中文：桂花負蝽）（Lethocerus patruelis）嘅兩粒膥（標記t）

註解
--

1. ↑  有指本字為「䘒」，睇膥
2. ↑  Anthony F.Bogaert, "Genital asymmetry in men 互聯網檔案館嘅歸檔，歸檔日期2015-05-28.", *Human Reproduction* vol.12 no.1 p.70, 1997. PubMed.
3. ↑  藍傳亮、傅錦峯 (2016年6月27號). 〈微創手術治小腸氣 防睾丸壞死〉. 信報財經新聞. 喺2020年11月11號搵到.`{{cite news}}`: CS1 maint: url-status (link)
4. ↑  Lao, Michael; Smith, Shannon; Gilbert, Bruce R. (2020). "Male Reproductive Ultrasound". *Practical Urological Ultrasound*. Springer Nature. p. 298. ISBN 978-3-03-052309-1.
5. ↑  葉錦輝. 〈睪丸不見怎辦？〉. 原先內容歸檔喺2020年11月17號. 喺2020年11月17號搵到.
6. ↑  〈精索扭轉可致睾丸壞死〉. 東方日報. 2015年5月22號. 原先內容歸檔喺2020年11月11號. 喺2020年11月11號搵到.
7. ↑  〈男士穿緊身褲削精　睾丸扭曲〉. 香港蘋果日報. 2012年7月13號. 原著喺2021年6月21號歸檔. 喺2020年11月11號搵到.

睇埋
--

維基辭典有佢嘅解釋：
**膥**

|  |  |
| --- | --- |
|  | 維基同享有多媒體嘅嘢：**Testicles** |

* 膥子自檢
* 男性生殖系統
**贊尼特銀行**（英文：**Zenith Bank Plc.**，尼日利亞證券交易所（英文：Nigerian Exchange Group）：**ZENITHBANK**）全名**贊尼特銀行股份有限公司**，喺1990年5月開，跟住喺2004年7月變咗股份有限公司，同年10月21號進行公開招股，並喺尼日利亞證券交易所（英文：Nigerian Exchange Group）掛牌。

2004年，被惠譽國際頒佈長期評級為AA-（指優質管理企業）。

其後喺2013年3月21號，以全球憑證（英文：Global depository receipt）喺倫敦證券交易所掛牌，以每50股普通股，發行1.25億股。

而主要分行包括岡比亞、加納、塞拉利昂、南非、同英國。總部喺尼日利亞維多利亞島（英文：Victoria Island, Lagos）。僱員總人數3,911，包括董事長Macaulay Pepple、總裁為Jim Ovia。

參考
--

1. ↑  〈頒發授性（英文版）〉. 贊尼特銀行股份有限公司. 原著喺2007-12-25歸檔. 喺2007-11-12搵到.
2. ↑  〈贊尼特銀行光臨到本交易所上市（英文版）〉. 倫敦證券交易所. 原著喺2013年5月31號歸檔. 喺2013年3月21號搵到.
3. ↑  〈尼特銀行股份有限公司〉. 《[[彭博商業週刊]] online》. McGraw-Hill. 喺2007-11-12搵到.

出面網頁
----

* zenithbank.com
* 贊尼特銀行於尼日利亞證券交易所



|  |  |
| --- | --- |
| Stub icon 1 Stub icon 2 | 呢篇同銀行/保險有關嘅文係楔位文。歡迎幫維基百科擴寫佢。睇 • 論 • 改 • 歷 |
**賽馬會特教青年學苑**，喺2020年由香港教育大學特殊學習需要與融合教育中心開設，為有特殊學習需要嘅高中畢業生，提供喺大學校園學習嘅機會，係全香港第一間附設喺大學校園嘅特殊學校。學苑為有特殊學習需要嘅中六畢業生提供為期一至三年嘅應用同培訓課程，例如桌上遊戲、花藝設計、攝影同媒體創作等，又安排職場實習，讓學生增值知識同技能。

簡介
--

香港教育大學特殊學習需要與融合教育中心，獲教育局同香港特殊學校議會嘅支持，成功申請2019年度「行政長官社會資助計劃」，並得到香港賽馬會慈善信託基金撥款資助，喺中心之下設置「賽馬會特教青年學苑」，為有特殊學習需要嘅離校畢業生，提供三年喺大學校園内學習嘅機會。此外，亦為學生家長、業界同工、教育大學嘅準老師提供培訓，目的係令佢哋認識各類特殊學習需要嘅特徵、面對嘅困難同訓練需要，從而給予支援，並協助有特殊學習需要嘅青年勾劃未來嘅生涯規劃藍圖，融入社會。

課程唔具有資歷認可，著重應用實踐、培養協作溝通能力，學生唔需要交學費，畢業之後可以獲頒結業證書。

對象學員
----

有特殊教育需要年齡介乎嘅18-30歲，並完成香港中六課程嘅離校畢業生。

課程概覽
----

核心課程
* 認識生涯規劃

選修課程
* 生態園行進曲︰學與做、樂與怒
* 桌上遊戲培訓證書
* 運動及體適能培訓
* 無障礙歷奇動力學堂
* e-樂團創演培訓課程

導修課程
* 個人導修

參考
--

1. ↑  〈SEN生缺持續進修機會　教大青年特教學苑設桌遊花藝課程助覓出路〉. 香港01. 喺2021-06-17搵到.

出面網頁
----

* 特殊學習需要與融合教育中心官方網頁
* 賽馬會特教青年學苑嘅Facebook頁 改維基數據
* YouTube上面嘅SEN台嘅頻道
線性代數入面，**Toeplitz矩陣**，（個名來自Otto Toeplitz），又叫常對角矩陣(**diagonal-constant matrix**)，即係每條左上到右下嘅對角線都係常值嘅嘅（唔一定要四方形，長方都得）矩陣。例如：

{\displaystyle {\begin{bmatrix}a&b&c&d&k\\f&a&b&c&d\\g&f&a&b&c\\h&g&f&a&b\\j&h&g&f&a\end{bmatrix}}}
任何咁樣嘅*n*×*n* 矩陣 *A* ：

{\displaystyle A={\begin{bmatrix}a\_{0}&a\_{-1}&a\_{-2}&\ldots &\ldots &a\_{-n+1}\\a\_{1}&a\_{0}&a\_{-1}&\ddots &&\vdots \\a\_{2}&a\_{1}&\ddots &\ddots &\ddots &\vdots \\\vdots &\ddots &\ddots &\ddots &a\_{-1}&a\_{-2}\\\vdots &&\ddots &a\_{1}&a\_{0}&a\_{-1}\\a\_{n-1}&\ldots &\ldots &a\_{2}&a\_{1}&a\_{0}\end{bmatrix}}}
都係個Toeplitz矩陣。若我地叫A 嘅 *i*,*j*元做*A**i*,*j*，咁

{\displaystyle A\_{i,j}=a\_{i-j}.}

性質
--

通常，矩陣方程

{\displaystyle Ax=b}
可以睇做一般解*n*條線性方程嘅問題。如果 *A* 係個 Toeplitz 矩陣，咁套方程就好特別(自由度得 2*n* − 1 ，而唔係 *n*2)。 所以Toeplitz系統我哋可以預咗會易解的。 

呢方面可以借以下嘅 2階(*rank*)轉換

{\displaystyle AU\_{n}-U\_{m}A,}
來研究；其中 {\displaystyle U\_{k}} 係向下郁算子( *down-shift operator*)。尤其，由簡短計算，我地可知：

{\displaystyle AU\_{n}-U\_{m}A={\begin{bmatrix}a\_{-1}&\cdots &a\_{-n+1}&0\\\vdots &&&-a\_{-n+1}\\\vdots &&&\vdots \\0&\cdots &&-a\_{n-n-1}\end{bmatrix}}}
其中空咗嘅都係零。

註
-

呢啲矩陣嚮電算有用，因為可以證: 加埋兩個 Toeplitz 矩陣只使O(*n*)時間； Toeplitz 矩陣 x 向量要用 O(*n* log *n*) 時間；而兩隻 Toeplitz 矩陣 x Toeplitz矩陣可以只用 O({\displaystyle n^{2}}) 時間。

Toeplitz 系統 {\displaystyle Ax=b} 可以用 Levinson-Durbin Algorithm 解，需時 Θ({\displaystyle n^{2}}) 。 呢套算法嘅變種，可證係喺 James Bunch 嘅意義上弱穏定(*weakly stable*) 嘅，(即係話，喺 well-condition 嘅線性系統，佢哋有 numerical stability )。

Toeplitz 矩陣同富理埃級數關係好密，因為「乘以一三角多項式」嘅 算子質埋入一有限維嘅空間時，可以用呢種矩陣表示。

If a Toeplitz matrix has the additional property that {\displaystyle a\_{i}=a\_{i+n}}, then it is a circulant matrix.

Toeplitz matrices are persymmetric. Symmetric Toeplitz matrices are both centrosymmetric and bisymmetric.

卷積 operation can be constructed as a matrix multiplication, where one of the inputs is converted into a Toeplitz matrix. For example, the convolution of {\displaystyle x} and {\displaystyle h} can be formulated as:

{\displaystyle {\begin{matrix}y&=&x\ast h\\&=&{\begin{bmatrix}h\_{1}\\h\_{2}\\h\_{3}\\\vdots \\h\_{m-1}\\h\_{m}\\\end{bmatrix}}{\begin{bmatrix}x\_{1}&x\_{2}&x\_{3}&\ldots &x\_{n}&0&0&0&\ldots &0\\0&x\_{1}&x\_{2}&x\_{3}&\ldots &x\_{n}&0&0&\ldots &0\\0&0&x\_{1}&x\_{2}&x\_{3}&\ldots &x\_{n}&0&\ldots &0\\\vdots &\vdots &\vdots &\vdots &\vdots &\ldots &\vdots &\vdots &\ldots &0\\0&\ldots &0&0&x\_{1}&\ldots &x\_{n-2}&x\_{n-1}&x\_{n}&0\\0&0&\ldots &0&0&x\_{1}&\ldots &x\_{n-2}&x\_{n-1}&x\_{n}\\\end{bmatrix}}\end{matrix}}}.

This approach can be extended to compute autocorrelation, cross-correlation, moving average etc .

睇吓
--

* Circulant matrix

出面網頁
----

1. ↑  Using Toeplitz matrices in MATLAB  互聯網檔案館嘅歸檔，歸檔日期2011年7月8號，.

* Toeplitz and Circulant Matrices: A Review, by R. M. Gray
《春秋穀梁傳集解》，晉·范甯集解，宋紹熙建安余仁仲萬卷堂刊本
《**春秋**》係魯國嘅史書，記載魯隱公元年（公元前722年）到魯哀公十四年（公元前481年）嘅歷史，「尚書」以外，係中國現存最早嘅一部歷史書。《春秋》一書嘅歷史資料價值高，不過唔完備。

響中國古時，春天同秋天係諸侯「朝聘」王室嘅時節〔呢句嘢唔似粵語，唔該改咗佢〕。另外，春秋響古時代表一年四季。而史書記載嘅都係一年裏面發生嘅大事，因此「春秋」係史書嘅統稱。而魯國史書嘅正式名就係《春秋》。

以前有人認為《春秋》一書經孔子修訂。而家一般覺得係魯國史官作嘅，同孔子冇乜啦舲。

《春秋》用字簡練，記事簡略，原先本嘢有 18,000 幾字，現存版本得番 16,000 幾字。古人特登幫呢本書寫啲「傳」，解釋、說明《春秋》。據《漢書·藝文志》話，為《春秋》寫傳嘅有 5 個：

* 《左氏傳》30卷
* 《公羊傳》11卷
* 《穀梁傳》11篇
* 《鄒氏傳》11卷
* 《夾氏傳》11卷

《鄒氏傳》同《夾氏傳》已經失傳咗。《公羊傳》同《穀梁傳》響西漢初年寫成，用當時通行嘅隸書，而家叫「今文」所寫成。《左傳》亦有兩種，一種出於孔子舊居嘅牆壁之中，用秦朝以前嘅古代字體寫成，稱為古文；一種係戰國時期荀卿流傳落來嘅。

《公羊傳》同埋《穀梁傳》唔同《左傳》。《公羊傳》同《穀梁傳》假設孔子係《春秋》作者，試圖解開其中「微言大義」來闡述清楚孔子本意，有好多牽強附會嘢，一推就冧。而《左傳》則以史實為主，補充並糾正《春秋》中錯誤或無寫嘅大事。而且左傳嘅文筆好靚，所以渠嘅影響深過其他兩本。

例句
--

「隱公元年．春．王正月．三月．公及邾儀父盟于蔑．夏．五月．鄭伯克段于鄢．秋．七月．天王使宰咺來歸惠公仲子之賵．九月．及宋人盟于宿．冬．十有二月．祭伯來．公子益師卒．」-- 咁就一年。

參考
--

* 楊伯峻，《春秋左傳》淺講，中國古代文化史講座，廣西師範大學出版社，2003年，ISBN 7-5633-3938-8

1. ↑  音：la2 lang1， 冇關係咁解

參閱
--

|  |  |
| --- | --- |
|  | 維基文庫有原文：
**春秋** |

| * 睇
* 傾
* 改
四書五經 |
| --- |
| 四書 | 
* 大學
* 中庸
* 論語
* 孟子

 |
| 五經 | 
* 詩經
* 尚書
* 禮記
* 易經
* 春秋

 |
| 註：除咗五經，重有樂經，不過已經失傳。 |
座標: 23°03′32″N 113°19′09″E﻿ / ﻿23.0588795°N 113.3191687°E﻿ / 23.0588795; 113.3191687

**玉溪衞公祠**，堂號**思賢**，喺廣州市海珠區瀝滘村水基坊，係番禺瀝滘衞氏大夫房十二世祖、將仕郎衞玉溪嘅祠堂。明朝起。坐北朝南。2008年10月尾列入海珠區文物保護控制範圍。2009年4月21號，珠江地產拆咗呢座祠堂去。殘料而家躉喺大宗祠。

建築
--

三間兩沓兩廊。有頭門、天井、兩廊、正堂。總面闊15.65米，總進深16.8米。佔地面積262.9平方米。磚、木、石結構。

第一沓係**頭門**，明朝起。面闊三間，進深兩間7.3米夾埋九架。硬山頂，初頭係鑊耳封火山牆，後尾改成人字山牆，牆體係青磚紅砂岩石腳。屋面有升起同舉折，碌灰筒素瓦，卷草素瓦當滴水剪邊。墀頭疊澀出簷。簷口有如意圖案封簷板。前簷柱同間隔牆承重，有分中牆。前廊4碌紅砂岩八角柱，柱頂刻柱頭斗，「鹹水石」束腰八角柱礎。柱間上高放木額枋，枋下低有卷草雀替，枋上各架兩駝峰斗栱承桁。分中牆明間正中開門，紅砂岩門夾，下有石高門檻，有雙掩門。內明間係門廳，兩次間係倒朝房，後牆分別開門通去兩廊。第一二沓之間係天井，深7.45米。紅砂岩條石橫鋪地面。天井兩廊三開間，卷棚頂。紅砂岩八角柱同側牆承重。

第二沓係**正堂**，清初起。面闊12.7米，進深11.7米共十三架。硬山頂，鑊耳封火山牆。碌灰筒素瓦，瓦當滴水剪邊。兩柱同前後磚牆承樑架，穿斗檯梁結合。金柱係木圓柱，向上有收分，週長1.24米，下低有柱櫍，紅砂岩柱礎。明間前金柱間有格架枋，枋底刻「時康熙丁卯歲仲冬丙子吉□名山公房眾孫捐金鼎建」。次間前牆開門洞。花崗石臺基，前便有4級花崗石級。石屎鋪地。內山牆頂畫八字卷草。後牆頭畫博古圖案。

攷
-

* 陳建華 等, 編 (2008). 《《廣州市文物普查彙編·海珠區卷》》. 廣州: 廣州出版社. ISBN 978-7-80731-659-6.
* 〈明代古祠堂遭強拆村民自發守護(圖)〉. 《大洋網-廣州日報》. 新浪新聞中心. 2009年4月22號. 喺2018年1月16號搵到.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
**十蚊銀**（10元硬幣）係一種現行流通嘅香港銀仔，面值10港元。香港人稱之為「十蚊銀」或「金銀膶」。

史
-

香港政府喺1994年以紅銅鎳合金做外框、黃銅鎳合金做心嘅雙色10蚊銀，代替由銀行出嘅10蚊紙（滙豐銀行喺1993年印新版銀紙嗰時已經冇再印10蚊紙；而渣打銀行就出到1995年）。1997年有鑄咗青馬大橋圖案嘅香港主權移交紀念硬幣。

政府原本諗住用10蚊銀取代10蚊紙，但市面上對10蚊紙嘅需求仍然好高：一來因為10蚊銀好重，二來每逢過年，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔落利是封。加上，自從香港主權移交之後冇耐亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易被偽造，喺推出後幾年間政府同埋銀行都收到唔少假10蚊銀，當中更不乏大量生產個案。於是政府自1996年起冇再出10蚊銀（喺市面流通嘅香港10蚊銀得1994年同埋1995年兩個年份）。另外政府自2002年起，再度由香港金融管理局出10蚊紙（2007年中更發行塑膠嘅10蚊紙）。

另一方面，滙豐同埋渣打喺1990年代中唔再出10蚊紙之後，開始大量發行20蚊紙。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**何建宗**教授，BBS，JP（英文：Prof. **Ho Kin-chung**）係紅潮同水質研究專家，香港極地研究中心創辦人，曾經喺環境保護署工作過十年，前香港公開大學科技學院院長，從事水質工作、水污染研究長達40年時間。

簡歷
--

何建宗喺香港培正小學同香港培正中學畢業，之後喺香港中文大學新亞書院主修生物系，1979年理學士（榮譽）畢業，1980年獲英國University of Salford環境資源學碩士，1991年以在職兼讀方式獲得香港大學（植物學系）哲學博士。博士論文為「亞熱帶海區紅潮之特徵」。2007年，佢又以兼讀方式獲得「香港公開大學」頒授嘅教育學碩士。何博士喺1981-1992年3月任職香港政府「環境保護署」（1986年4月前稱為「環境保護處」），係當時政府公務員中環保嘅開山擘石人物之一，主要任職喺「水質政策組」。佢喺1992年4月轉職到香港公開進修學院任教擔任高級講師，之後學院升格為「香港公開大學」，佢經獨立評審之後轉職級為副教授，之後喺2002年晉升為教授，係香港公開大學首位獲晉升教授嘅重量級學術人物。佢分別喺1999、2001同2004年三度獲得香港公開大學「校長卓越成就獎」，喺2009年奪得「中國環境人物成就獎」、2011年獲譽為「科學中國人（2010）年度人物」、2012年獲「美麗中國-時代領袖獎」、2014年獲香港公開大學評審為「伍振民環境科學及生態保育教授」，此外，亦曾經喺多個國際獎項獲得殊榮，包括喺「日內瓦創新發明展」中獲得銀獎。佢出版咗四百幾篇論文，分別喺國際學術期刊同國際學術研討會論文集中發表，又主編同撰寫咗四十幾本書、二十幾個政府同機構嘅專業技術報告，亦製作咗八套遠程學習（又叫「遙距學習」, Distance Learning) 教材。佢並且創辦咗香港公開大學嘅「創新科技及持續發展研究所（IRITS)」，曾經出任佢督導委員會主席三年。校政管理方面，佢喺2006年9月起署任香港公開大學科技學院院長，當時亦兼任環境學課程同應用科學課程主管（系主任），並喺同時擔任主理學生事務嘅「學生事務委員會」主席。何教授喺2008年5月獲正升晉升為科技學院院長。亦為大學爭取到唔少硏究同發展、獎助學金資源。設立咗唔少新頴而社會實用科目，例如：「檢測和認證」、「能源管理與可持續發展」、「環境、安全和健康」等，直到2018年5月喺香港公開大學榮休。

學術範疇
----

何建宗嘅學術範疇廣泛，包括：有害藻華（紅潮）、環境科學、海洋生態、環境監測、水質同水環境管理（污水同食水處理）、環境政策（環境影響評估、環境管理學、跨境環境管理政策、環境法律、可持續發展）、環境倫理（生態哲學、生態神學）、環境教育（綠色學校、NGO、綠色運動）等。除咗進行大量研究同講學活動之外，亦經常喺報紙撰稿同接受傳媒採訪，對香港政府喺環保、水質、生態等方面嘅施政發表論述，並喺擔任嘅公職中發揮所長。

極地研究
----

1993年，經極地探險家李樂詩介紹，何建宗展開咗極地方面嘅研究，之後曾經十五次到訪北極、四次親臨南極進行環境同生態調查，主要從事紅潮藻類嘅全球生物地理分佈、海洋營養鹽同微藻、極區海洋產生藻華機制、冰區海岸嘅植物分佈同生態特徵、極地氣候下嘅地衣品種等研究。何建宗係繼李樂詩之外，去過南北極次數最多嘅香港人。

休閒活動
----

何建宗喺休閒嘅時候鍾意創作新詩、書法、畫畫（特別係漫畫）。書法曾經多次喺展覽會度展出，並曾經喺韓國獲獎。佢亦熱愛運動，例如：馬拉松跑、行山、潛水、八段錦等。

學歷
--

| 國家／地區 | 頒授機構 | 學術資格 |
| --- | --- | --- |
| 香港 | 香港中文大學 | 生物學榮譽學士 |
| 英國 | 索耳福大學（University of Salford） | 環境資源學碩士 |
| 香港 | 香港大學 | 植物學 哲學博士 |
| 香港 | 香港公開大學 | 教育學碩士、教育行政管理深造證書 |

社會公職
----

* 綠色力量會長、司庫
* 香港地球之友董事
* 環境諮詢委員會成員
* 環境影響評估小組副主席
* 水質事務諮詢委員會主席
* 水污染管制條例上訴委員會委員
* 紅潮專家委員會委員
* 可持續發展委員會委員
* 城市規劃委員會、城市規劃上訴委員會委員
* 精神科上訴庭委員
* 科技委員會委員
* 香港公開大學校董、香港公開進修學院校董
* 香港浸會書院校董、香港浸會大學諮議會議員
* 九龍城浸信會執事會副主席
* 浸信會永隆中學校監
* 九龍城浸信會禧年小學校監
* 香港培正中學及香港培正小學校監、校董
* 澳門培正中學校董會主席、校董
* 南中國海紅潮學會主席
* 中國科技協會第七屆全國代表大會香港區代表
* 中國環境科學學會常務理事
* 綠色未來基金創會會長

著作
--

* 《悠悠大地》
* 《南極的呼號》
* 《珠江口海域的水化學環境》
* 《水舞人間》
* 《何説紅潮》
* 《極地的呼喚》

參考
--

1. ↑  環境學教授何建宗 運動與海洋保育[*失咗效嘅鏈*]
2. ↑  1975 年級昕社 | 香港培正同學會
**陳家鏞**（1922年2月17號—2019年8月26號）係中華人民共和國化學工程同濕法冶金專家，做過中國科學院院士。佢喺四川金堂出世。

生平
--

陳家鏞於1943年畢業於國立中央大學化學工程系，此後留校任教。1947年前往美國留學，1951年獲得伊利諾大學化工系博士學位。同年走到麻省劍橋市嘅麻省理工學院從事博士後研究。1952年又返到伊利諾大學進行研究。1954年起喺杜邦化學公司薄膜部約克斯（Yerkes）研究所擔任研究工程師。

1956年喺葉渚沛邀請下返到中國，此後長期喺中國科學院化工冶金研究所從事研究工作。1958年出任濕法治金研究室主任。1978年任化工冶金研究所副所長。1980年當選為中國科學院學部委員（院士）。

此外佢仲曾經擔任中國有色金屬學會副理事長、中國金屬學會理事、全國政協委員等職。

到2019年8月26號，陳家鏞因病醫治無效喺北京逝世，享年97歲。

參考資料
----

1. ↑  〈痛失院士：我国湿法冶金开拓者陈家镛逝世，享年97岁\_媒体\_澎湃新闻-The Paper〉. 《澎湃新聞》. 喺2019年8月31號搵到.
2. ↑  〈痛失院士！我國濕法冶金開拓者陳家鏞逝世〉. 《光明日報》. 每日頭條. 原著喺2021年2月13號歸檔. 喺2019年8月31號搵到.

* 〈杰出校友——陈家镛〉. 南京工業大學.
* 〈我国湿法冶金的开拓者陈家镛〉. 新華網. 2009年9月21號. 原著喺2009年10月3號歸檔.


|  |  |
| --- | --- |
| 權威控制 | 
* CALIS: n2004287404

 |
檢測尿液酮體（英文：ketonuria）
**生酮飲食**（英文：ketogenic diet），飲食方法一種，多食高脂肪、適量食蛋白質、同少食醣，從而，迫人體燒脂肪而非醣，類似飢餓狀態。如此飲食，本來用於醫細蚊仔癲癇。正常之下，醣經人體吸收，轉化為葡萄醣，運去身體各處並供應能量，尤其係大腦。然而生酮飲食攝取少量醣，肝臟就轉脂肪做脂肪酸同酮體。酮體運到腦部，取代葡萄醣成為能量來源。血中酮體含量達到一定程度，即為酮症，會舒緩癲癇發作次數。兒童青年癲癇病患之中，用過生酮飲食，有半數發作次數減到原來一半，而且就算停用生酮飲食後，仍然有效。生酮飲食對癲癇成年人都有幫助，而且無咁嚴格方案，例如調整過阿特金斯健康飲食法，都有類似效果。生酮飲食常見副作用有便秘，約三成患者有類似問題。咁因為限制液體攝取所造成。早期生酮飲食要求限制液體攝取，亦成為生酮飲食特色，不過噉會提高腎結石風險，因此已唔再限制液體攝取。生酮飲食可配多多蔬菜一齊食，以免便秘同營養不全嘅問題。

初初生酮飲食，用以治療兒童癲癇（英文：epilepsy in children），只提供足夠供身體成長、組織修復、以及有足夠食物熱量蛋白質。兒童體重，維持到其年齡及身高下嘅理想值內。標準治療用嘅生酮飲食，一九二〇年代發展，用來治療兒童癲癇，之後十年廣為使用。然而之後發明有效抗驚厥（英文：anticonvulsant）藥物，生酮飲食治兒童癲癇，就日漸減退。標準生酮飲食中，脂肪、蛋白質及醣類嘅重量，有一定比例，脂肪對蛋白質及醣類混合物，比例為四比一。因此唔食高醣類食物，如穀、麵飽，意大利粉、其他富含澱粉或糖份嘅蔬菜水果、以及糖，飲食上亦會加多脂肪食物，如堅果、奶油、牛油、椰子油、牛油果等等。大部份食物中脂肪，由長鏈脂肪酸所組成，然而碳鏈較短中鏈脂肪酸（英文：medium-chain triglyceride）生酮效果更好。生酮飲食中有種變體稱為中鏈脂肪酸（英文：medium-chain triglyceride）生酮飲食，用富含中鏈脂肪酸椰子油作為脂肪來源，提供一半熱量來源。因為飲食攝取脂肪量較少，會攝取較多醣類及蛋白質，食物選擇上較為自由。

一九九〇年代中期，荷里活製片人占亞伯拉罕（英文：Jim Abrahams）個仔有嚴重癲癇，受惠於生酮飲食而良好控制。占亞伯拉罕創立了查理基金會（Charlie Foundation）推廣生酮飲食。曾在NBC《日界線》節目中推廣，1997年由梅麗史翠普主演電視影集《...First Do No Harm（英文：...First Do No Harm）》都是有此主題。查理基金會贊助多中心學術研究，其結果一九九六年發表，科學家多咗關注生酮飲食。

除癲癇外，目前亦研究緊生酮飲食對於其他神經疾病，有冇治療效果，如阿茲海默症 （AD）、肌肉萎縮性脊髓側索硬化症（ALS）、自閉症、腦癌、頭痛、腦損傷、疼痛、柏金遜症（PD）及睡眠障礙。

註
-

1. ↑  在此條目中，*kcal*是指千卡路里，是量測單位（4.1868 kJ），而卡路里是指從食物而來的能量

1. 1 2 3 4  Freeman JM, Kossoff EH, Hartman AL. The ketogenic diet: one decade later. 互聯網檔案館嘅歸檔，歸檔日期2009年8月6號，. Pediatrics. 2007 Mar;119(3):535–43. doi:10.1542/peds.2006-2447. PMID 17332207
2. 1 2  Levy RG, Cooper PN, Giri P.. Cochrane Database Syst Rev. Mar 2012, **3**: CD001903. PMID 22419282. doi:10.1002/14651858.CD001903.pub2.
3. ↑  Kossoff EH, Zupec-Kania BA, Rho JM.. J Child Neurol. Aug 2009, **24** (8): 979–88. PMID 19535814. doi:10.1177/0883073809337162.
4. ↑  Liu YM.. Epilepsia. Nov 2008, **49** (Suppl 8): 33–6. PMID 19049583. doi:10.1111/j.1528-1167.2008.01830.x.
5. ↑  Zupec-Kania BA, Spellman E.. Nutr Clin Pract. 2008, **23** (6): 589–96. PMID 19033218. doi:10.1177/0884533608326138.
6. ↑  Gano LB, Patel M, Rho JM. Ketogenic diets, mitochondria, and neurological diseases. J Lipid Res. 2014 Nov;55(11):2211-28. doi:10.1194/jlr.R048975. PMID 24847102.

攷
-

* Matthew's Friends.[*失咗效嘅鏈*] A UK charity and information resource.
* The Charlie Foundation. A US charity and information resource, set up by Jim Abrahams.
* epilepsy.com: Dietary Therapies & Ketogenic News. Information and regular research news updates.
* A Talk with John Freeman: Tending the Flame. An interview discussing the ketogenic diet that appeared in BrainWaves, Fall 2003, Volume 16, Number 2.
格呂克斯堡王朝家族徽
**格呂克斯堡王朝**（英文：House of Glücksburg），全名**士叻斯域－荷斯地因－森訥堡－格呂克斯堡王朝**（德文：Schleswig-Holstein-Sonderburg-Glücksburg；丹麥文：Slesvig-Holsten-Sønderborg-Lyksborg），係一個現存嘅王朝，奧登堡王朝嘅分支。目前家族成員依然掌控住丹麥同埋挪威，歷史上曾經統治過希臘同冰島；而由於愛丁堡公爵菲臘親王都係佢哋嘅成員，所以英國王室都擁有格呂克斯堡王朝血統。

簡史
--

呢個家族嘅名係嚟自德國一個鎮格呂克斯堡（Glücksburg）。格呂克斯堡王朝嘅祖先係奧登堡王朝嘅基斯頓三世。

1564年，國王費特力二世響重申分配士叻斯域－荷斯地因嘅領土嗰陣，決定將一部份分畀王室成員，最後佢畀咗細佬年輕者約翰。約翰嘅後人後嚟開始分家產，其中一個分支係士叻斯域－荷斯地因－森訥堡－碧克家族。

1825年，費特力六世將士叻斯域－荷斯地因－森訥堡－格呂克斯堡家族（年輕者約翰嘅後人之一，響1779年絕家）嘅銜頭分畀士叻斯域－荷斯地因－森訥堡－碧克公爵腓特烈·威廉，腓特烈·威廉因而將家族名統一為士叻斯域－荷斯地因－森訥堡－格呂克斯堡。

1851年，當時丹麥王室淨低兩位男性成員：國王費特力七世、同佢阿叔費迪南王子。由於兩個人都冇仔女，所以當佢哋響無仔女嘅情況下走咗，就根據費特力三世頒發嘅繼承法，畀同時任國王血緣最近嘅女人繼位。本身黑森嘅腓特烈·威廉係最有望嘅繼承人，但因為身份同種族問題，最後響同年放棄繼承權；而丹麥國會就響一年後，宣佈擁立第五順位繼承人露易絲公主個老公、士叻斯域－荷斯地因－森訥堡－碧克公爵腓特烈·威廉個仔基斯頓做丹麥王儲。1863年基斯頓登基做丹麥國王，係基斯頓九世，亦係格呂克斯堡第一位做國王嘅成員。

1863年，基斯頓九世個二仔威廉王子畀人擁立做希臘國王，係佐治一世。去到1973年，上校團宣佈廢咗君主制，希臘格呂克斯堡王朝玩完；最後一任國王係康士坦丁二世。

1905年，費特力八世二仔卡爾王子畀人擁立做挪威國王，稱號係哈康七世，開啟挪威格呂克斯堡王朝。

丹麥國王基斯頓十世響1918年冰島王國成立後曾經畀人擁立做國王，響1944年冰島共和國成立之後就唔再係國王。

1947年希臘王子菲臘同當時英國王儲伊利沙伯結婚，本身佢個姓係士叻斯域－荷斯地因－森訥堡－格呂克斯堡，但佢響入籍英國嗰時決定改用阿媽個姓──「蒙巴頓」；而佢哋後人個姓係「蒙巴頓ー溫莎」。

士叻斯域－荷斯地因－森訥堡－格呂克斯堡公爵
---------------------

內文：士叻斯域－荷斯地因－森訥堡－格呂克斯堡公爵
士叻斯域－荷斯地因－森訥堡－格呂克斯堡公爵徽
士叻斯域－荷斯地因－森訥堡－格呂克斯堡公爵一開頭其實係格呂克斯堡家族嘅嫡流，因為丹麥國王基斯頓九世就係士叻斯域－荷斯地因－森訥堡－碧克公爵腓特烈·威廉個仔。

1863年，士叻斯域－荷斯地因畀奧地利同埋普魯士佔領，所以佢哋嘅公爵銜頭係名義上嘅。

另外，由於奧登堡王朝響1931年絕家（阿頭亞厘畢走咗，冇仔），要搵個同奧登堡王朝血緣最近嘅男性做奧登堡王朝家族阿頭，所以佢哋搵咗腓特烈·費迪南兼任佢哋阿頭。

現任公爵係基斯托夫；而儲君就係腓特烈·費迪南。

| 樣 | 名 | 在位時期 | 生死 |
| --- | --- | --- | --- |
|  | 腓特烈·威廉 | 1825年ー1831年 | 1785年ー1831年 |
|  | 卡爾 | 1831年ー1878年 | 1813年ー1878年 |
|  | 腓特烈 | 1878年ー1885年 | 1814年ー1885年 |
|  | 腓特烈·費迪南 | 1885年ー1934年 | 1855年ー1934年 |
|  | 威廉·腓特烈 | 1934年ー1965年 | 1891年ー1965年 |
|  | 彼得 | 1965年ー1980年 | 1922年ー1980年 |
|  | 基斯托夫 | 1980年ー | 1949年ー |

丹麥王位
----

內文：丹麥君主
丹麥王家徽
1853年基斯頓成為丹麥王儲；十年後登基做國王，係基斯頓九世，開始丹麥格呂克斯堡王朝。依家嘅君主係瑪嘉烈二世；王儲就係費特力。

| 樣 | 名 | 統治時期 | 生死 |
| --- | --- | --- | --- |
|  | 基斯頓九世 | 1863年ー1906年 | 1818年ー1906年 |
|  | 費特力八世 | 1906年ー1912年 | 1843年ー1912年 |
|  | 基斯頓十世 | 1912年ー1947年 | 1870年ー1947年 |
|  | 費特力九世 | 1947年ー1972年 | 1899年ー1972年 |
|  | 瑪嘉烈二世 | 1972年ー | 1940年ー |

希臘王位
----

內文：希臘君主一覽
希臘王家徽
1863年，基斯頓九世個二仔威廉王子畀希臘國會擁立做希臘國王，係佐治一世，開啟希臘格呂克斯堡王朝。1967年軍方發動政變，希臘王室名存實亡；1973年，上校團宣佈廢咗君主制，再冇希臘國王呢回事。

最後一任希臘國王係康士坦丁二世；而最後一任王儲就係帕夫羅斯。

| 樣 | 名 | 統治時期 | 生死 |
| --- | --- | --- | --- |
|  | 佐治一世 | 1863年ー1913年 | 1845年ー1913年 |
|  | 康士坦丁一世 | 1913年ー1917年1920年ー1922年 | 1868年ー1923年 |
|  | 亞歷山大 | 1917年ー1920年 | 1893年ー1920年 |
|  | 佐治二世 | 1922年ー1924年1935年ー1947年 | 1890年ー1947年 |
|  | 保羅一世 | 1947年ー1964年 | 1901年ー1964年 |
|  | 康士坦丁二世 | 1964年ー1973年 | 1940年ー2023年 |

挪威王位
----

內文：挪威君主
挪威王家徽
1905年，費特力八世二仔卡爾王子畀人擁立做挪威國王，稱號係哈康七世，開啟挪威格呂克斯堡王朝。現任國王係哈拉爾五世；王儲就係哈康。

| 樣 | 名 | 統治時期 | 生死 |
| --- | --- | --- | --- |
|  | 哈康七世 | 1905年ー1957年 | 1872年ー1957年 |
|  | 奧拉夫五世 | 1957年ー1991年 | 1903年ー1991年 |
|  | 哈拉爾五世 | 1991年ー | 1937年ー |

冰島王位
----

冰島王國徽
1918年冰島王國成立，冰島國會擁立丹麥國王基斯頓十世兼任佢哋嘅國王。去到1944年，冰島共和國成立，所以唔再有冰島國王呢回事。

| 樣 | 名 | 統治時期 | 生死 |
| --- | --- | --- | --- |
|  | 基斯頓十世 | 1918年ー1944年 | 1870年ー1947年 |
**異體字**，或者叫**又體**、**或體**、《說文解字》入面叫**重文**，即係話同音同義，但寫法唔同嘅漢字。

異體字又可分為「完全異體字」（點情況下讀音同意義都一樣）同「部分異體字」（只喺某啲情況下先相通）。

有時異體字特別指官方正體字對應規範字之外嘅字，不過因為唔同中文地區對正體字都有唔同認知，有啲字係一度係正體但去咗另一度就會變異體，例如喺簡體中文使用地區，「夠」係「够」嘅異體字，但係喺繁體中文使用區就掉轉。

例子
--

其中一啲異體字例子：

|  |  |  |
| --- | --- | --- |
| 骨 | 骨 | 骨 |
| 戶 | 户 | 戸 |
| 強 | 强 | 彊 |
| 畫 | 畵 | 画 |
| 線 | 綫 |   |
| 匯 | 滙 |   |
| 裡 | 裏 |   |
| 夜 | 亱 |   |
| 迹 | 跡 |   |
| 恆 | 恒 |   |

正俗字
---

中國傳統嘅文字有正俗之分，又叫做*正寫*同*俗寫*。正字較符合造字原意，畀字書接受；俗字就係民間為咗書寫方便，減省或者變化筆劃而嚟，但好多俗字而家都已經變咗標準寫法，而原本當係正字嘅字就叫做本字。呢啲唔同寫法嘅字通常亦都當係異體字的一種。

| 正字 | 原為俗字 |
| --- | --- |
| 爲 | 為 | 為 |
| 蟁 | 蚊 |
| 敎 | 教 |
| 卽 | 即 |
| 旣 | 既 |
| 靑 | 青 |
| 羣 | 群 |
| 竝 | 並 |
| 喫 | 吃 |
| 纔 | 才 |

日韓漢字
----

有啲字喺中文度完全係異體字，不過日文就有第二啲用法，所以呢啲字喺日文就當另一個字，而唔當係異體字。好似**咲**，中文係**笑**嘅異體字，喺日文就有「綻放」嘅意思；**菓**，喺中文係**果**嘅俗字，喺日文就解"糖果、零食"，呢兩個字都收錄喺日本《常用漢字表》入面 。

有啲寫法喺中文已經唔用，但喺日文同韓文漢字重有用：

| 日文漢字 | 韓文漢字 | 中文 |
| --- | --- | --- |
| 直 | 直 | 直 |
| 真 | 眞 | 真 |
| 叛 | 叛 | 叛 |
| 汚 | 汚 | 污 |

有啲字，日文韓文通行寫法同中文通行寫法唔同：

| 日文漢字 | 韓文漢字 | 中文 |
| --- | --- | --- |
| 氷 | 氷 | 冰 |
| 姉 | 姉 | 姊 |
| 呪 | 呪 | 咒 |

睇埋
--

* 字形
* 字體
* 簡化字
* 繁体字
* 規範漢字
* 正體字
* 通假字
* 第一批異體字整理表
* 中日韓統一表意文字

出面網頁
----

* 異體字表修訂版
* 中華民國教育部異體字字典
* 中研院史語所電腦漢字字形、異體字及詞彙整合知識庫
亞奧理事會會員分佈圖
**亞洲奧林匹克理事會**（**O**lympic **C**ouncil of **A**sia；英文縮寫**OCA**），簡稱**亞奧理事會**，總部位於科威特，係國際奧委會授權，管理亞洲地區嘅奧運會、洲際賽事同埋國際體育賽事，並且負責亞洲地區奧運嘅發展同將佢嘅精神發揚光大嘅機構，重負責解決亞洲國家、地區之間或同其他非亞洲國家、地區之間發生嘅體育糾紛。

亞洲奧林匹克理事會嘅宗旨係：促進亞洲體育運動嘅發展。亞洲奧林匹克理事會現時擁有45個成員，佢哋主辦嘅最大活動係每4年一屆嘅亞洲運動會。為咗提高亞洲人嘅體育水平同提供更多嘅較量機會，亞奧理事會除設立亞運會之外，亦設立咗亞洲冬季運動會同埋亞洲沙灘運動會，令區內有更豐富嘅體育交流活動。

歷史
--

亞奧理事會嘅前身係1949年2月13號喺印度新德里成立嘅**亞洲業餘體育聯合會**，後來改名做**亞洲運動會聯合會**，總部設响科威特。1981年11月26號同1982年11月16號，**亞洲運動會聯合會**先後舉行兩次會議，決定將亞洲運動會聯合會改名做**亞洲奧林匹克理事會**。

### 大事記

* 1949年3月13號，亞洲運動會聯合會响印度新德里成立。
* 1981年11月26號成立，亞洲運動會聯合會改名，總部設喺科威特。
* 1992年4月，亞奧理事會接納中亞五國哈薩克、吉爾吉斯、塔吉克、土庫曼同烏茲別克為會員國。

會徽
--

第一代會徽係採用亞奧理事會會徽到2006年亞洲運動會。會徽中間嘅太陽代表亞洲運動嘅發展同埋推廣。上面係奧運五環，而在下面寫上「Ever Onward」；而响會徽下面就寫咗「Olympic Council of Asia」嘅字樣。

第二代會徽2006年12月2號喺多哈亞運會舉行期間公佈。新會徽中間係一輪太陽，太陽上面盤繞一條龍，下面環繞一隻鷹。代表亞洲嘅團結。而會徽下面有國際奧委會嘅會徽同「Olympic Council of Asia」字樣。新會徽即日開始用，但係响首個使用新會徽嘅運動會係2007年亞洲室內運動會。12月底，亞奧理事會嘅官方網頁已逐步換上新會徽。

亞奧理事會成員
-------

 

|  |  |  |  |  |
| --- | --- | --- | --- | --- |
| 東亞地區* 中國 中國
* 香港
* 中國澳門 中國澳門
* 中華台北
* 日本 日本
* 北韓
* 韓國 韓國
* 蒙古國

  | 東南亞地區* 汶萊
* 柬埔寨
* 印尼
* Laos 老撾
* 馬來西亞 馬來西亞
* 緬甸 緬甸
* 菲律賓
* 星加坡 星加坡
* 泰國 泰國
* 東帝汶 東帝汶
* 越南

  | 南亞地區* 阿富汗
* 孟加拉國 孟加拉國
* 不丹 不丹
* 印度 印度
* 馬爾代夫 馬爾代夫
* 尼泊爾 尼泊爾
* 巴基斯坦 巴基斯坦
* 斯里蘭卡

  | 中亞地區* 哈薩克 哈薩克
* 吉爾吉斯 吉爾吉斯
* 塔吉克
* 土庫曼 土庫曼
* 烏茲別克

  | 西亞地區* 巴林
* 伊朗 伊朗
* 伊拉克 伊拉克
* 約旦
* 沙特阿拉伯
* 科威特 科威特
* 黎巴嫩
* 阿曼 阿曼
* 巴勒斯坦國
* 卡塔爾 卡塔爾
* 敘利亞
* 阿拉伯聯合酋長國
* 也門 也門

  |

### 會員資格

1. 必須具有真正嘅獨立自主性、能夠抵制一切來自政治、經濟、宗教方面嘅壓力。
2. 擁有參加亞運會項目嘅全國或地區單項體育組織。
3. 擁有處理本國或地區一切有關亞運會事務嘅權力機構。

### 會員申請程序

1. 將申請報告遞交亞奧理事會主席
2. 主席審閱後提交執行委員會討論
3. 執行委員會通過後交代表大會表決

組成機構
----

* 亞奧理事會代表大會
* 執行委員會（由主席、副主席、秘書長、司庫同每個小組委員會嘅主席共23人組成）
* 主席

### 歷屆主席

* 法赫德親王（科威特）
* 史克·阿密發哈·沙巴（科威特）

註
-

1. ↑  亞奧理事會嘅格言係「永遠向前」
2. ↑  亞奧理事會新會徽發佈：中國巨龍在會徽上騰飛
3. ↑  澳門日報喺2006年12月5號嘅報導

出面網頁
----

* 亞奧理事會官方網站
昭憲皇太后
**昭憲皇太后**（日文：昭憲皇太后／しょうけんこうたいごう*Shōken Kōtaigō*；1849年5月9號—1914年4月9號）係明治天皇老婆，原名**一條美子**（日文：一条 美子〔一條 美子〕／いちじょう はるこ*Ichijō Haruko*）。

經歷
--

1849年4月17號，昭憲皇太后喺京都一條家桃花殿出世，係一條忠香第三個女。

後生嘅昭憲皇太后
1867年5月18號，佢嫁畀明治天皇。同年6月28號女御宣下。1869年2月7號改名做美子，12月28號被冊立為皇后。佢大過明治天皇，為咗要避諱，官方資料改成1850年先至出世。

1912年7月30號，明治天皇駕崩。大正天皇繼位，佢成為皇太后。

1914年4月9號，佢死於心絞痛，享年64歲。諡號為昭憲皇太后。同老公明治天皇一齊葬喺京都伏見區伏見桃山陵。

由於冇親生仔女，所以佢收養老公嘅典侍柳原愛子啲仔女。

做緊皇后嗰陣，推動「華族女學校」（而家嘅學習院女子高中部）、「お茶の水の東京女子師範学校」（而家嘅御茶水女子大學）設立，致力於日本近代女子教育。此外亦都熱心從事慈善事業，對東京慈惠醫院同博愛社（而家嘅日本紅十字會）發展有所影響。

佢係日本史上第一位着西裝嘅皇后。接見過俄羅斯帝國阿列克賽·亞歷山大羅維奇大公（英文：Grand Duke Alexei Alexandrovich of Russia）（1872年）、德意志帝國海因里希王子（1879年）、第18任美國總統格蘭特夫婦（1879年）、德意志帝國瓦爾德馬王子（1912年）。

紋章
--

### 日本國授予

* 寶冠章 - 55像素

### 外國授予

* 泰國：大卻克里勳章（英文：Order of the Royal House of Chakri） - 55x55像素
* 西班牙：瑪麗·路易莎女王勳章（英文：Order of Queen Maria Luisa） - 55像素

參考
--

1. ↑  《『ビジュアル日本史ヒロイン1000人』》. 世界文化社. pp. 228頁. ISBN 978-4418112173.
呢幅相畀好多人當係黃飛鴻嘅相，但係後嚟證實咗呢幅其實係黃飛鴻個仔黃漢熙至啱。
 **黃飛鴻**（粵拼：wong4 fei1 hung4）
（1847年—1925年4月17號，有講法話係1847年農曆七月初九–1925年農曆三月廿五），原名**黃錫祥**，字**達雲**，號**飛鴻**，祖籍廣東省南海縣西樵嶺西祿舟村，係嶺南武術宗師同有名嘅醫師。

生平
--

黃飛鴻喺廣東省南海縣佛山出世，阿爸係黃麒英，屬於「廣東十虎」之一。黃飛鴻五歲開始就學武功，學過鐵線拳、無影腳。黃飛鴻好後生就已經練得一手好武功，經常喺佛山、廣州一帶賣武。

除咗賣武之外，黃飛鴻又識得醫人，早喺1863年就喺屬南海縣嘅西關開設咗跌打醫館。1886年又開設咗寶芝林醫館。

1925年，黃飛鴻因為長期病而喺廣州方便醫院過身，享年七十七歲。佢老婆莫桂蘭同埋兩個仔，重有黃飛鴻嘅徒弟林世榮都移居咗香港，開館授徒。

電影形象
----

黃飛鴻徒弟林世榮喺香港教武功，其中唔少人都投身港產片界，例如劉家良。六十年代香港拍咗差唔多一百部黃飛鴻系列電影，其中黃飛鴻幾乎都係由關德興主演；而反派就幾乎全部由石堅演出。

佛山黃飛鴻紀念館大門
1991年徐克又拍咗幾部黃飛鴻電影（包括《黃飛鴻》‎），而黃飛鴻就由李連杰主演。

參考
--

1. ↑  〈佛山黄飞鸿—黄飞鸿史略〉. *foshanmuseum.com*. 原著喺2019年2月20號歸檔. 喺19-09-2015搵到. `{{cite web}}`: Check date values in: `|accessdate=` (help)

|  |  |
| --- | --- |
|  | 維基同享有多媒體嘅嘢：**Wong Fei Hung** |

|  |  |
| --- | --- |
| 權威控制 | 
* WorldCat
* VIAF: 56938059
* LCCN: no2016060651
* ISNI: 0000 0000 7962 0421

 |


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**黃駿軒**（**Wong Chun Hin**，1995年7月9號—2022年6月6號）係香港已故足球員，司職進攻中場，效力過香港超級聯賽球隊理文同埋香港甲組聯賽球會深水埗足球隊。

球會生涯
----

黃駿軒香港出世，係東方自家培訓嘅青年軍。2013年，黃駿軒被外借至香港甲組足球聯賽球隊晨曦。2014年5月11號，喺青衣運動場舉行嘅港甲聯賽煞科，由晨曦迎戰南區，黃駿軒喺開賽6分鐘攞到職業生涯嘅首個入球，最終晨曦以2–3不敵南區。2014年8月，黃駿軒被外借至香港超級聯賽球隊黃大仙。2015年10月17號，灝天黃大仙主場迎戰勁旅南華，因黃駿軒於78分鐘解圍失誤，令南華外援艾華頂入空門奠勝，最終灝天黃大仙以1–2不敵南華。2016年4月11號，灝天黃大仙憑小將黃駿軒喺89分鐘混戰中把握機會為主隊頂入，為灝天黃大仙以3–3逼和標準流浪。2016年8月，黃駿軒被外借至香港超級聯賽球隊理文流浪，於2017年6月5號以3–0擊敗R&F富力嘅聯賽取得咗加盟後嘅首個入球。球季完結後，黃駿軒再被外借到新成立嘅港超聯球會理文，並即喺9月30號對和富大埔嘅聯賽，攞到加盟後嘅首個入球，最終協助理文以2–2賽和對手。

2020/21球季，黃駿軒改投港超聯球會流浪。佢於10月25號對傑志嘅菁英盃比賽初次上陣。2021年5月16號，港超聯第三循環護級組賽事晉峰對標準流浪，黃駿軒攻入其加盟後首個入球。

2022年6月6號，警方指傍晚6點52分接獲途人報案，發現一名男子倒卧屯門山景邨景美樓對開，警方表示警員接報到場後，證實該名男子身份係黃駿軒，已經死亡，終年26歲。

國際賽生涯
-----

黃駿軒於2017年7月入選香港U22代表隊，參與喺朝鮮舉行嘅亞洲23歲以下錦標賽外圍賽，但最後香港以1勝2和不敗嘅成績，未能成為五隊最佳次名之一，無緣晉身決賽周。

榮譽
--

香港代表隊
* 東亞足球錦標賽U15亞軍（2012年）
* 東亞足聯U18青年錦標賽冠軍（2013年）
* 香港國際七人賽亞軍（2016年）
* 港澳青年埠際賽冠軍（2012年）
* 港澳埠際賽冠軍（2014年）

參考
--

1. ↑  港甲煞科：南區反勝晨曦3比2 聯賽第4 【on.cc東網】2014年5月11號
2. ↑  港超聯　黃駿軒余沛康絕地「反Cup」 【on.cc東網】 2016年4月15號
3. ↑  標準流浪轟巴西幫作反 東方日報 2016年4月11號
4. ↑  港超聯　理文流浪贏波謝幕 互聯網檔案館嘅歸檔，歸檔日期2017年5月12號，. 【on.cc東網】2017年6月5號
5. ↑  〈深水埗球員黃駿軒疑墮樓身亡 多名球圈中人致哀〉. 獨立媒體. 2022年6月6號. 喺2022-06-06搵到.

出面網頁
----

* 香港足球總會網頁球員註冊資料
新疆嘅位置
**新疆**（維吾爾文：شینجاڭ‎）係中國西北一省。響中華人民共和國裏面，行政上叫**新疆維吾爾自治區**（維吾爾文：شینجاڭ ئۇيغۇر ئاپتونوم رايونی‎），簡稱**新**或**疆**，係省級嘅自治區，省城響烏魯木齊。齋計地嘅話，佢係全國最大面積嘅省。新疆係邊疆省份，國內同東接甘肅，東南接青海，南接西藏，國外東北接蒙古，北接俄國，西北接哈薩克，西接吉爾吉斯、塔吉克、阿富汗，西南接巴基斯坦同印度都爭梗嘅喀什米爾。

新疆全省都響內陸，有好多山同畀山脈間開嘅盤地，亦都有沙漠、草原同綠洲。歷史上有好多唔同種族住過，唐人叫呢度做西域，係絲綢之路所經嘅地方。

出面網頁
----

* 新疆地舆总图

| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · *臺灣省*# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |
**ラ行變格活用**（日文：**ラ行変格活用**ラぎょうへんかくかつよう(Rakyōhenkakukatsuyō)）係日文古文文法中動字活用嘅一種，講嘅係活用詞尾以五十音圖嘅ラ行（ra、ri、ru、re、ro）音為基礎發生唔規則嘅變化，簡稱為「ラ変」。有呢一種活用嘅詞淨係得「有り」「居（を）り」「侍（はべ）り」「いまそかり（いますがり）」呢四個詞啫。

另外，「あり」呢個詞表示存在，而且同其他詞連接時有起到系詞嘅作用，因此形容詞嘅カリ活用同埋形容動詞嘅「けり・たり・なり・り・めり」呢類助動詞本質上係同ラ変相同。

ラ行變格活用嘅例子
---------

### 有り

* 未然形-ら
* 連用形-り
* 終止形-り
* 連體形-る
* 已然形-れ
* 命令形-れ

同ラ行四段活用相比，ラ行變格活用嘅唔同在於其終止形屬於イ段（元音係i）。

ラ行變格活用動詞嘅活用
-----------

| 基本形 | 活用形 |
| --- | --- |
| 詞幹 | 未然形 | 連用形 | 終止形 | 連體形 | 已然形 | 命令形 |
| 有（あ）り | 有 | ら | り | り | る | れ | れ |
| 居（を）り | 居 | ら | り | り | る | れ | れ |

現代文中嘅ラ行特別活用動詞
-------------

「ござる」「為さる（なさる）」「下さる（くださる）」「いらっしゃる」「おっしゃる」呢五個詞後邊跟住「ます」嘅時候，連用形變成「～い」呢一點同通常五段活用動詞唔同。此外、除「ござる」以外嘅四個詞命令形全數變做「～い」。因此呢五個詞有時被稱為現代文嘅ラ行特別活用動詞。雖然「御座る（ござる）」嚟自「ござ」＋「あり」，「おっしゃる」嚟自「仰せ」＋「あり」，但係相對於古文嘅ラ行変格活用當中終止形同連用形同形嘅特徵，ラ行特別活用嘅特徴係連用形同命令形同形。呢一點表明呢啲詞並非古文嘅ラ行変格活用。

參考
--

1. ↑  大槻文彥. 広日本文典. 1987. 第一三六節.「良行変格。此ノ活用モ、唯、一種ニテ、あり（有）、をり（居）、はべり（侍）、いまぞかり（また、いまずかり）（在）ノ四語二限ル。」
2. ↑  デジタル大辭泉. ラ行変格活用. 小學館. 2016年11月29日讀.
新界鄉議局總部
**新界鄉議局**，簡稱**鄉議局**，係香港新界原居民嘅法定諮詢機構，職係由香港法例第1097章《鄉議局條例》同埋香港基本法第40條界定。前身係**新界農工商業研究總會**，1926年改組做新界鄉議局。初期唔單止係咨詢，民事上，重有司法功能。鄉議局下係有三區，三區夾埋分做27個鄉，各有鄉事委員會，每個鄉下面就各條村喇。鄉議局成員係間接選舉產生嘅。

歷史
--

鄉議局源自1923年，香港政府想立例民田建屋要補地價。原先居民自己嘅田起屋，只係升糧就得；而來自政府地嘅田起屋，就要升糧補地價。不過政府想改變呢種情況，原居民地同政府地睇齊。呢個政策就等如將原私地田變做公地田，所以引起新界原居民反對。於是荃灣楊國瑞，粉嶺李仲莊，元朗鄧偉棠呢幾位鄉紳就帶頭搞個新界農工商業研究總會，反對政府咁做。佢哋響呢年11月，發信畀當時港督塔（Stubb，後尾改名司徒拔），要求政府收回成命。之後理民府就改一改，原居民起屋自己住唔使補，租畀人補一半，外人起屋補全價。雖然有變，仍然係將私地變公地。1924年，佢哋又一次請願。最後都收回成命。1926年，港督金文泰就將個會變成新界鄉議局。

睇埋
--

* 香港政府農曆新年求籤活動 - 自2004年起，香港政府都會搵嚟鄉議局嘅代表去為香港來年運程求籤，不過有啲泛民主派就會質疑鄉議局唔係民選機構，無資格為香港求籤。

參考
--

1. ↑  〈【自由談】被「代表」的香港人〉. 《大紀元時報 香港｜獨立敢言的良心媒體》 (香港中文). 2018-02-23. 喺2022-02-02搵到.

出面網頁
----

* 新界鄉議局
獵德村北紀念碑
**獵德**（粵拼：lip6 dak1）係中國廣東廣州嘅地名，亦係天河區珠江新城地皮一自然村，西靠花城廣場；東靠潭村；南靠珠江邊；北靠冼村。

名
-

個村一名之源，家下流傳咗兩個版：

獵氏將軍對村有恩
嚿地之前本屬「永泰村」，後嚟有位獵氏將軍對村有恩而改成噉嘅名。

獵氏將軍打獵有所獲
相傳大宋有位獵氏將軍到呢度打獵而有所獲，結果「得」字唔知點解演變成為「德」。

史
-

個村喺大宋徽宗年間由李銓一手開村。曾經喺1840～1861年間嗰兩次鴉片戰爭年間狙擊過英法聯軍。改革開放之後逐渐變成好多握手樓嘅城中村。後嚟受到珠江新城搞緊大開發嘅影響，從2007年5月開始搞全面改造，直到2010年9月28號先至搞掂嗮。2017年初，因網上資訊比較發達，喺廣州地區成日流傳咗「嫁個獵德佬，日日數錢數到老」嘅短句講法。

攷
-

1. ↑  猎德村 臭水沟边的田园生活 互聯網檔案館嘅歸檔，歸檔日期2020年3月28號，. 廣州圖書館
2. ↑  鸦片战争时期的猎德炮台 互聯網檔案館嘅歸檔，歸檔日期2020年3月28號，. 廣州圖書館
3. ↑  〈广州旧改成功案例〉. 《增城日報》. 2017-06-13. 原著喺2018-03-28歸檔. 喺2018-03-28搵到.
4. ↑  嫁個楊箕佬，生活乜野都變好；嫁個石牌佬，有車有地樓又好 互聯網檔案館嘅歸檔，歸檔日期2020年3月27號，. 每日頭條

連出去
---

* 猎德改造：900年古村变身CBD

| * 睇
* 傾
* 改
2017年網上流傳嘅「廣州市區四大城中村」段句 |
| --- |
| 嫁個楊箕佬，生活乜嘢都變好。　　嫁個石牌佬，有車有地樓又好。 |
| 嫁個潭村佬，珠江新城值錢寶。　　嫁個獵德佬，日日數錢數到老。 |